qundao/data-zh-poetry huggingface dataset:
暗香疏影·讨春汪山，梅已半残，山茶初绽，循清水溪而返
作者：陈匪石
朝代：清
体裁：词

绛衣玉骨。几酽寒自忍，徘徊明月。步绮稀逢，香海而今已如雪。休恨寻春较晚，风外笛、江城吹彻。算翠禽、毕竟多情，邀我入仙阙。交映苔蹊蕙磴，似人半醉醒，茶韵娇绝。不掩清光，夹道烟岚，静里溪流千折。相将一试山泉味，又咳唾、纷飞琼屑。指两三、含萼桃枝，后约阮郎先结。
曲游春
作者：陈匪石
朝代：清
体裁：词

驻马城南路，对绕堤深柳，垂荫天窄。散曲芳悰，怕东风飏起，几丝愁碧。雾眼花光隔。任叶底、乱莺梭织。背画阑、影落平芜，遥揖翠微山色。水侧。凭高望日。问残酒催醒，何处羌笛。门巷依然，叹兰丛露冷，枣林香寂。梁杏春无迹。剩幕燕、飘零如客。问晓风、夜月徘徊，几人鬓白。
曲游春
作者：陈匪石
朝代：清

驻马城南路，对绕堤深柳，垂荫天窄。散麴芳悰，怕东风飏起，几丝愁碧。雾眼花光隔。任叶底、乱莺梭织。背画阑、影落平芜，遥揖翠微山色。水侧。凭高望日。问残酒催醒，何处羌笛。门巷依然，叹兰丛露冷，枣林香寂。梁杏春无迹。剩幕燕、飘零如客。问晓风、夜月徘徊，几人鬓白。
曲玉管
作者：陈匪石
朝代：清

草长江南，花开陌上，依然九十春光好。目送征鸿如客，千里迢迢。转魂销。近水楼台，喧天笳鼓，朅来舞燕交肩少。旧地重经，往往嘶过溪桥。玉骢骄。梦醒天涯，有无限、凭栏心事，感音子夜能歌，倾杯块垒频浇。几昏朝。只沈阴愁拥，迤逦长城如线，络空垂海，野鹤飞归，不见东辽。
最高楼
作者：陈匪石
朝代：清

春光早，频数小梅枝。残月上阶迟。高楼今夕嗟寒重，遥山何处放云归。自销凝，金烬暗，枕函欹。声不断、隔帘鸣碎铁。风又紧、坠檐闻散雪。清梦浅，直须回。逝波箭影还相逐，华年瑟柱易成非。恁相思，浑未许，寸心灰。
月华清·连夕阴雨，中秋后一日放晴，月分外皎洁，是日值秋分节
作者：陈匪石
朝代：清

江雁涵天，阶蛩吟露，素娥今夕初见。水令翻新，恰好剪秋一半。琼楼迥、金镜谁磨，莲漏永、玉绳徐转。相伴自、广寒游后，芳期能展。吴质不眠已惯。怕老树婆娑，斫来还满。小影山河，胜隔雾屏云幔。纵未睹、昨夜星辰，忍负却、故园心眼。良愿。要人间普照，清辉无限。
望远行
作者：陈匪石
朝代：清

岸柳初凋万缕金。枫芦交映气萧森。西风帘卷晚寒侵。黄花消瘦不胜簪。辽阳月，秣陵砧。自南自北雁无音。泠泠瑶瑟曲中心。青山江上几晴阴。
朝中措·红桥雨中，和六一
作者：陈匪石
朝代：清

丝丝寒雨湿遥空。残黛锁云中。只有沿堤杨柳，依前醉舞东风。清愁怎祓，香浮玉蕊，波泛金钟。曲水又逢元巳，衰颜我已成翁。
木兰花慢·壬戌展重阳，集次公寓园
作者：陈匪石
朝代：清

记牛山绝顶，每持泪，饯重阳。又一抹秋烟，两开丛菊，帘卷西堂。行行。唳空雁过，带斜晖、阵影入苍茫。边讯瓜期柳戍，归心菰饭莼乡。霓裳。吹下天阊。邀玉笛，动明珰。问能几消磨，前宵微雨，昨夜繁霜。思量。岁寒近也，舞西风、庭树叶初黄。无醉无醒最好，此时此会休忘。
木兰花慢·彊村翁下世一年矣，追念成赋
作者：陈匪石
朝代：清

鹧鸪声不作，怆长别，忆冬分。驷万里苍虬，九天玄鹤，云暗尘昏。无津。挂帆出世，感山丘、重问过江人。真个迷阳唱倦，白头心事谁论。洲蘋。残谱笛中闻。唤起未归魂。记叠鼓阴沉，方诸泪迸，曾赋吴春。清樽。独弦自赏，送王风、蔓草百年身。终古高桐井上，寒蛩愁傍孤根。
杏花天影
作者：陈匪石
朝代：清

白云红叶啼幽鸟。似春色、桃溪梦觉。记曾人语此中闻，短棹。恐迷津，未许到。荒山道。寒烟乱草。信扃户、闲吟自好。有人秋水隔蒹葭，一笑。又无言，但坐啸。
杨柳枝九首
作者：陈匪石
朝代：清

铜驼陌上晓烟浮。凝碧池边晚雨收。九十芳韶谁解惜，连年舒腊又零秋。狼藉东风半雨晴。江南多少乱飞莺。短条折尽长亭晚，知唱阳关第几声。带雨移根著意栽。两行阴里素馨开。晴光长忆龙池水，曾照宫腰瘦影来。笛声飞上最高楼。梦里辽西断昔游。春水一奁金万缕，几回天际误归舟。树犹如此我何堪。往事依依种汉南。到底庾愁消不得，西风一夕怆江潭。玉门消息怨春迟。羌笛风前有所思。输与酒旗歌板地，柔荑先见向西枝。罨溪妆阁锁春寒。眉样谁描月子弯。不信小蛮新罢舞，三眠三起画中看。依旧烟笼十里堤。曲池弥望草萋萋。多情为我歌金缕，半属城乌半埭鸡。金粉楼台梦里归。年时染汁上春衣。而今只有花如雪，化作流萍不肯飞。
杨柳枝九首·其一
作者：陈匪石
朝代：清

铜驼陌上晓烟浮。凝碧池边晚雨收。九十芳韶谁解惜，连年舒腊又零秋。
杨柳枝九首·其一
作者：陈匪石
朝代：清
体裁：词

铜驼陌上晓烟浮，凝碧池边晚雨收。九十芳韶谁解惜，连年舒腊又零秋。
杨柳枝九首·其七
作者：陈匪石
朝代：清

罨溪妆阁锁春寒。眉样谁描月子弯。不信小蛮新罢舞，三眠三起画中看。
杨柳枝九首·其七
作者：陈匪石
朝代：清
体裁：词

罨溪妆阁锁春寒，眉样谁描月子弯。不信小蛮新罢舞，三眠三起画中看。
杨柳枝九首·其三
作者：陈匪石
朝代：清

带雨移根著意栽。两行阴里素馨开。晴光长忆龙池水，曾照宫腰瘦影来。
杨柳枝九首·其三
作者：陈匪石
朝代：清
体裁：词

带雨移根著意栽，两行阴里素馨开。晴光长忆龙池水，曾照宫腰瘦影来。
杨柳枝九首·其九
作者：陈匪石
朝代：清

金粉楼台梦里归。年时染汁上春衣。而今只有花如雪，化作流萍不肯飞。
杨柳枝九首·其九
作者：陈匪石
朝代：清
体裁：词

金粉楼台梦里归，年时染汁上春衣。而今只有花如雪，化作流萍不肯飞。
杨柳枝九首·其二
作者：陈匪石
朝代：清

狼藉东风半雨晴。江南多少乱飞莺。短条折尽长亭晚，知唱阳关第几声。
杨柳枝九首·其二
作者：陈匪石
朝代：清
体裁：词

狼藉东风半雨晴，江南多少乱飞莺。短条折尽长亭晚，知唱阳关第几声。
杨柳枝九首·其五
作者：陈匪石
朝代：清

树犹如此我何堪。往事依依种汉南。到底庾愁消不得，西风一夕怆江潭。
杨柳枝九首·其五
作者：陈匪石
朝代：清
体裁：词

树犹如此我何堪，往事依依种汉南。到底庾愁消不得，西风一夕怆江潭。
杨柳枝九首·其八
作者：陈匪石
朝代：清

依旧烟笼十里堤。曲池弥望草萋萋。多情为我歌金缕，半属城乌半埭鸡。
杨柳枝九首·其八
作者：陈匪石
朝代：清
体裁：词

依旧烟笼十里堤，曲池弥望草萋萋。多情为我歌金缕，半属城乌半埭鸡。
杨柳枝九首·其六
作者：陈匪石
朝代：清

玉门消息怨春迟。羌笛风前有所思。输与酒旗歌板地，柔荑先见向西枝。
杨柳枝九首·其六
作者：陈匪石
朝代：清
体裁：词

玉门消息怨春迟，羌笛风前有所思。输与酒旗歌板地，柔荑先见向西枝。
杨柳枝九首·其四
作者：陈匪石
朝代：清

笛声飞上最高楼。梦里辽西断昔游。春水一奁金万缕，几回天际误归舟。
杨柳枝九首·其四
作者：陈匪石
朝代：清
体裁：词

笛声飞上最高楼，梦里辽西断昔游。春水一奁金万缕，几回天际误归舟。
柳梢青·赋菊，赠华阳朱懋先
作者：陈匪石
朝代：清

寿客精神。西风帘外，几度朝昏。骨换丹成，回灯就影，带雨移根。霜边多少春痕。任澹澹、无言似人。不厌相看，蓉城秋锦，玉垒晴云。
梦扬州
作者：陈匪石
朝代：清

朵云收。报远书、旋写旋休。梦影半残，落木萧萧成秋。几吟醉斜街晚，絮飏空、花药红稠。凉飙转，雕阑外、乱钟催送离愁。联辔何时再游。知驻马湖阴，试酒楼头。听水听风，雪爪而今鸿留。教箫玉夜红桥好，为钓诗天与垂钩。颙望久，流萤旧地，频梦扬州。
殢人娇
作者：陈匪石
朝代：清

待得春来，几许轻娇薄媚。浑无恙、寒泉风味。三更月上，漫孤枝愁倚。窥洞钥、仙风宛然吹袂。素面承恩，绛绡贮泪。闲相伴、画堂醒醉。秋心雨证，有壶中天地。应不数、寻常万千红紫。
水调歌头
作者：陈匪石
朝代：清

寥廓此天地，目送夕阳迟。玉龙哀怨吹彻，杨柳又丝丝。几尺淞波新涨，十载吴宫残梦，依约白云飞。执手两无语，帘外鹧鸪啼。星辰夜，山河影，为谁悲。隔年乳燕，门巷犹自认乌衣。歧路天涯愁满，别泪花间弹尽，难得醉中归。出海云霞曙，盈耳早春词。
水调歌头
作者：陈匪石
朝代：清

记得白公语，七十欠三年。十千一斗酤我，休惜杖头钱。遍地春声歌鼓，满眼斜阳烟草，思发牡丹前。曲水自今古，风日为谁妍。住为佳，聊复尔，爱云山。浩歌未已，花外新月一钩悬。最好平安传语，道是阴晴有准，万里下吴船。但愿人难老，不羡酒中仙。
水调歌头
作者：陈匪石
朝代：清

飞阁跨空起，凉雨永今宵。梦浓便易惊破，帘外一丛蕉。钿合金钗犹是，艾纳都梁灰未，魂断若为招。自倚侧商调，分付隔墙箫。绕枝鹊，栖幕燕，此生劳。缟衣绛袂，相望相慰说蘅皋。偻指中秋来日，瞥影双星前夕，有路极天遥。又恐西风紧，落木下萧萧。
水调歌头·金缕怀古，拟东山
作者：陈匪石
朝代：清

陈迹渺江浒，六代帝王居。浮沤吹雨，泊舟河畔觅珍珠。椒殿春移莲步，狎客狂吟琼树，长夜醉中徂。谁遣韩擒虎，一战沼东吴。访红罗，歌白苎，蓦回车。埭鸡催曙，千年沈睡破华胥。依旧龙蟠虎踞，重见云连星聚，弹指辟榛芜。翘首扶摇路，旌旆荡阳乌。
水龙吟
作者：陈匪石
朝代：清

闭门羁绪萧寒，病中那计春迟早。炉边烛下，无端破涕，冁然微笑。首尾回环，一年时序，错疑颠倒。看娟娟彩燕，迎人欲语，芳心逗，知多少。休问东风谁惜，已争先、楼台花闹。太平鼓笛，青红儿女，忘忧却老。待酌屠苏，与题帖子，祭诗才了。有春情一缕，随梅趁柳，似犹似袅。
水龙吟·午夜闻蛩声，时立冬数日后
作者：陈匪石
朝代：清

宛然十月豳诗，绕床病？霜天语。才连又断，将嘶先结，疑吞疑吐。万窍齐瘖，四更初打，缄愁谁诉。念鳏鱼不睡，重衾尚恋，凄凉境，浑如许。还问蚕丝尽否。想依然、三星机杼。几家懒妇，熏笼斜倚，寒衣未絮。雨雪霏霏，闭门塞向，无声尤苦。记秋风乍起，哀音替写，有欧阳赋。
水龙吟·午夜闻蛩声，时立冬数日后
作者：陈匪石
朝代：清
体裁：词

宛然十月豳诗，绕床病𧍓霜天语。才连又断，将嘶先结，疑吞疑吐。万窍齐瘖，四更初打，缄愁谁诉。念鳏鱼不睡，重衾尚恋，凄凉境，浑如许。还问蚕丝尽否。想依然、三星机杼。几家懒妇，熏笼斜倚，寒衣未絮。雨雪霏霏，闭门塞向，无声尤苦。记秋风乍起，哀音替写，有欧阳赋。
水龙吟·吴瞿安挽词
作者：陈匪石
朝代：清

酒边恻恻吞声，瘴云万叠埋愁地。低垂白首，浮湘断梦，沼吴残泪。不见江南，杏花春雨，先生归只。但相期早日，中原北定，丁宁嘱，蒸尝事。金马碧鸡遥指。玉龙哀、斜阳红里。平生仿佛，评量月露，咀含宫徵。惨绿年华，冷红亭馆，昔游余几。郁人间百感，高歌风洞，又当前是。
水龙吟·挽檗子
作者：陈匪石
朝代：清

野云冉冉孤飞，隔花暗引春星坠。诗愁怎遣，斜晖半敛，玉觞微醉。载梦横塘，听秋松浦，赋情多丽。奈重阳渐近，商飙骤紧，邻家笛，声凄异。休道文章信美。祗天涯、羁魂归未。桂堂昨夜，月明依旧，银屏无睡。杵断舂希，霜繁花尽，怨吟山鬼。问成连去后，天风海雨，甚人间世。
水龙吟·甲午重九小集市楼，押入声韵，用紫霞翁说
作者：陈匪石
朝代：清

举头穷目无山，朅来惯作春申客。云罗万里，涵空新雁，江南江北。酩酊须酬，九秋佳节，依然今日。愿茱萸插遍，年年此会，天难老，情何极。瞥眼黄花七十，感枯荣、前尘历历。持螯有约，题糕不敢，梦中追忆。重过西园，木樨无隐，拒霜无力。渐明蟾照野，寒蛩在地，又砧声急。
水龙吟·蛇莓山观瀑，和梦窗
作者：陈匪石
朝代：清

望中草密花秾，海天别有宜春苑。浓阴如幕，炎曦不到，云连峰断。百折雕盘，九霄鹤唳，碎英千片。问何人手抉，银河直泻，寒光动，龙蛇变。衫袖濛濛雨溅。咽危崖、奔车雷转。空明一镜，蛮熏未冷，瘴尘初浣。沟水东西，梦中秋老，坠红流怨。乍瓜棚小坐，茶烟静袅，意翛然远。
沁园春
作者：陈匪石
朝代：清

高阁临江，岸隔云连，山屏镜开。问人生几见，青芜变海，春光依旧，红药翻阶。清水溪边，文峰塔下，裙屐年时揽胜来。空中语，甚张霄成幄，有酒如淮。池台。半掩风埃。向老地、荒天倦眼揩。但濠梁托兴，观鱼知乐，华亭引唳，与鹤为侪。万事由天，一闲放我，石上题诗扫绿苔。心安处，即只园舍卫，弱水蓬莱。
河传
作者：陈匪石
朝代：清

帘外。春在。非雾非花望迷。翠楼晓妆初罢时。依稀。去年双燕归。梦里辽西音信断。蕃锦怨。纤手回文展。白头吟。琴有心。祗今。泪珠空满襟。
法曲献仙音·白鹤山极乐寺高楼面海，晴雨半山，夏秋瞬变，夜坐成赋
作者：陈匪石
朝代：清

舟逐萤光，树藏鸦色，望入蛮天深处。岫月轻招，海波狂吸，诗情暗消樽俎。又半卷炎氛去，岩腰洗秋雨。悄无语。共鱼龙、梵音倾听，更箭短、催动寺楼钟杵。冉冉鹤南飞，念家山、知在何许。倦笛吹残，信人间、还有歧路。任孤鸢跕影，占断隔溪尘雾。
泛清波摘遍·沪滨雪中度岁
作者：陈匪石
朝代：清

烧痕野草，瞥影边鸿，如矢岁华催换了。渡江春色，但有冰梅数枝早。淞滨道。明灯闪闪，官柳萧萧，连骑俊游今渐少。绣幕休垂，放入寒光见怀抱。庾园悄。飞絮乍萦画檐，解冻尚迟芳沼。翻恐回风向人，鬓丝吹老。兽香袅。花外信息愈疏，天涯梦程难到。几处金盘燕簇，醉吟昏晓。
洞仙歌
作者：陈匪石
朝代：清

流锦文章绚。对镜波瀰瀰，溪堂春晚。想山桃未落，海棠初绽。凝香晓露千娇面。载酒过、珍丛吟赏遍。闲亭馆。到蜡炬成灰，犹计欢筵展。转眼。靓妆雨洗，瘦影风欹，数点残英，付与紫蝶黄蜂，竟日画阑轻款。金铃响处空枝颤。识往事、衔花归后燕。帘外见。驻斜阳、玉勒雕鞍俊游伴。感聚散。问几熟，胡麻饭。纵长绳能系，翠阴深锁蘼芜院。
洞仙歌
作者：陈匪石
朝代：清

高秋残梦，掩空庭凉雾。弱柳千条为谁舞。祗无情日月，有美湖山，轻换了、一片斜阳笳鼓。珠帘寒不卷，半榻茶烟，且话巴山旧时雨。涕泪满江关，曾几西风，认黄叶、村边归路。听隔院、疏钟一声声，便化作诗心，不成秋绪。
洞仙歌·秋夜听雨作
作者：陈匪石
朝代：清

红楼相望，黯啼痕愁妩。岁岁巴山此时雨。算开残岩桂，凋尽池荷，风力转、才洗人间烦暑。漏长明烛短，乡味莼丝，半剪淞波梦中语。恨事水东流，床蟀禁寒，共潇晦、临鸡催曙。又滑滑、泥深似春郊，只不见、玄都种桃千树。
浣溪纱
作者：陈匪石
朝代：清

宿雨初收日未斜。游蜂颤影扑窗纱。蜀葵新放一丛花。何处兰苕栖翡翠，当年门巷种枇杷。梦回才信有天涯。
浣溪纱
作者：陈匪石
朝代：清

银汉红墙入望迷。带香蝴蝶一双归。无风无雨是佳期。未免有情残醉后，不堪回首落花时。隔帘谁唱缕金衣。
浣溪纱·金碧峰晚望
作者：陈匪石
朝代：清

隔岸青山隔雾看。夕阳楼阁影回环。杜鹃声里一凭阑。车水马龙巴子国，风帆沙鸟柘夫滩。祗无人与话春寒。
浪淘沙
作者：陈匪石
朝代：清

月上雨晴初。凉浸阶除。不闻山鸟劝提壶。紫豆花残红蓼瘦，秋影模糊。灯语琐窗虚。十斛明珠。寂寥人境慰情无。门外长桥桥下水，曾照罗敷。
浪淘沙·蔡嵩云竹西鸪唱题词
作者：陈匪石
朝代：清

风卷海波腥。桃李荒荆。迷阳有曲梦无程。回首可怜歌舞地，如此芜城。收汝泪纵横。目断遥青。孤蟾冷傍乱峰明。日暮乡关何处是，野老吞声。
浪淘沙慢·和清真
作者：陈匪石
朝代：清

眼前又、荒波断梗，蔓草颓堞。霜角清音渐发。霓裳曼舞顿阕。自陌上花时春绪结。晚风路、百转千折。甚燕子、辞巢尚能语，芳尘竟辽绝。嘈切。为谁怨写空阔。正岸苇、萧萧沙痕净，缥缈孤雁咽。嗟旦暮悲愉，人境全别。泪涌易竭。临镜屏、聊伴窥帘寒月。残画螺青山层叠。方壶小、世情未歇。片云吐、倾天疑补缺。梦中见、碧海澄秋，万窍寂，明霞拥佩歌回雪。
淡黄柳·寒食和白石，并送剑华
作者：陈匪石
朝代：清
体裁：词

雷车辗曲，前日城南陌。卯饮厌厌情恻恻。望里梅梁惠阁，胥宇当年燕能识。最愁寂。今朝度寒食。冷烟锁，五侯宅。更丝杨、夹道吹离色。到处春深，淡云微雨，空有夭桃泫碧。
淡黄柳·寒食和白石，并送剑华
作者：陈匪石
朝代：清

雷车辗麴，前日城南陌。卯饮厌厌情恻恻。望里梅梁惠阁，胥宇当年燕能识。最愁寂。今朝度寒食。冷烟锁，五侯宅。更丝杨、夹道吹离色。到处春深，淡云微雨，空有夭桃泫碧。
清平乐·题冒鹤亭水绘庵填词图
作者：陈匪石
朝代：清

高山流水。不是闲宫徵。祖砚相承三百祀。一样沧桑身世。白头诗酒生涯。连年泛宅浮家。梦里影梅庵在，经冬老树初花。
渔父·东坡渔父四章，鲜有和者，效颦二解
作者：陈匪石
朝代：清

渔父出，忘机久。汀鹭沙鸥前后。凭舷一笑解羊裘，天上客星何有。渔父返，风波外。无缆无帆无碍。交芦倒柳影横斜，皓月半船同载。
渔父·东坡渔父四章，鲜有和者，效颦二解·其一
作者：陈匪石
朝代：清

渔父出，忘机久。汀鹭沙鸥前后。凭舷一笑解羊裘，天上客星何有。
渔父·东坡渔父四章，鲜有和者，效颦二解·其二
作者：陈匪石
朝代：清

渔父返，风波外。无缆无帆无碍。交芦倒柳影横斜，皓月半船同载。
渡江云
作者：陈匪石
朝代：清

轻寒欺短袂，软红醉踏，断梦拟重温。画楼天半起，燕去谁家，冷落旧巢痕。柔波漾碧，载短楫、曾赋桃根。归路遥，角声吹送，次第近黄昏。纷纷。横云征雁，噪柳飞鸦，写凄凉不尽。还暗惊、高梧金井，啼纬秋魂。相思岁岁花争发，愿小山、丛桂留人。筝柱换，歌声又软梁尘。
湘江静·和梅溪
作者：陈匪石
朝代：清

傍柳移舟风过浦。借新凉、片云留驻。丛荷半委，衰兰暗泣，称悲秋词句。客燕识归程，西风外、联翩飞去。明霞送晚，回波照人，依稀认，梦游处。酒意消，诗思苦。想当时、杂花生树。春寒未减，清歌乍起，动逢逢鼍鼓。执手上河梁，临岐泪、满襟如雨。天涯纵有，平生万感，登楼漫赋。
满庭芳·太平花，依程垓体
作者：陈匪石
朝代：清

妆靥春迟，繁英雪缀，望中柯叶离披。午阴浓处，香色一般宜。井水能歌柳七，蓬莱醉、还欠新词。仙城迥，青光荡射，丰瑞漫然疑。无穷今古事，琼华价重，瑶圃根移。要普天开遍，玉树交枝。廿四番风过也，芳盟订、多少心期。车书一，衣冠万国，同咏放翁诗。
满庭芳·怀霍松林羊城
作者：陈匪石
朝代：清

笼柳堤烟，过墙淮月，寄情今古悠悠。径开三益，松菊几番秋。琴趣无弦有会，新声播、山晚青留。烟波外，连绵不断，天北是神州。云浮。游子意，秦关万里，终日凝眸。溯书光藜杖，机影灯篝。无恙春晖寸草，归期阻、清渭东流。桄榔下，鹩枝偶托，重赋仲宣楼。
满江红
作者：陈匪石
朝代：清

纨扇秋初，暗丛飐、三五乱萤。开帘望、迢迢河汉，依约双星。波际鸳鸯清露冷，楼头鳷鹊断云横。正高梧、飘叶堕银床，心暗惊。湘江瑟，缑岭笙。引虚籁，带愁听。悄烛支长漏，玉簟凉生。枕角留仙无梦到，烛花垂泪待天明。满空阶、如和懊侬词，蛩又鸣。
满江红·己丑立秋
作者：陈匪石
朝代：清

玉露金风，等闲换、人间秋色。凭问讯、就荒三径，绿芜阴积。擎盖雨中荷几尺，曳声枝上蝉无力。甚已凉、天气未寒时，难将息。流不转，支机石。归何计，浮槎客。况乡心同处，可怜今夕。千里火云山烧赤，一畦菰米波沉黑。谢草蛩、还伴老吟身，高楼侧。
澡兰香·重午泛玄武湖，遂至钟山北麓，和梦窗
作者：陈匪石
朝代：清

新荷镜暗，老柳烟浓，熟黍梦回未觉。流莺自语，小蝶轻飞，悄念探芳前约。照林隈、榴火初酣，何如残樱半萼。锦片年芳，付与亭边青蒻。独向行舟尽处，翠浥层岚，静驱吟魄。峰回路转，树短阴稀，数遍？车油幕。问何人、缓引蒲觞，波影山光共酌。渐听到、隔水笙歌，停云天角。
澡兰香·重午泛玄武湖，遂至钟山北麓，和梦窗
作者：陈匪石
朝代：清
体裁：词

新荷镜暗，老柳烟浓，熟黍梦回未觉。流莺自语，小蝶轻飞，悄念探芳前约。照林隈、榴火初酣，何如残樱半萼。锦片年芳，付与亭边青蒻。独向行舟尽处，翠浥层岚，静驱吟魄。峰回路转，树短阴稀，数遍𨏥车油幕。问何人、缓引蒲觞，波影山光共酌。渐听到、隔水笙歌，停云天角。
烛影摇红·江南梅
作者：陈匪石
朝代：清

衰叶疏林，雾中山色浑疑睡。野桥初见影横斜，多少冲寒意。红萼宜簪尚未。藐姑仙、低徊弄水。黄昏时候，羌笛声声，春愁吹起。残客天涯，玉签还认花名字。一枝驰赠陇头人，回首承平事。香雪西崦信美。路迢迢、东风刬地。鸱夷一舸，华表千年，重寻何计。
玉京秋
作者：陈匪石
朝代：清

悽晚色。新蟾弄孤照，锁寒帘隙。尺波似箭，漂香无迹。清角高城又起，倒飞霜、明镜生白。梦痕窄。一重重恨，画屏能识。弱线明朝添得。夜何其、银荷焰直。泪贮金樽，歌残琼树，思量今昔。独鹤空山，试问讯、枝北枝南消息。倚长笛。千里关山正隔。
玉楼春
作者：陈匪石
朝代：清

无端高却旗亭价。百转千回歌子夜。酒边情景眼中人，记得崔徽初入画。当年醉舞重帘下。帘外何人催试马。忍将云雨去来踪，留作沧桑今昔话。
玉楼春
作者：陈匪石
朝代：清

春花秋月无长计。梦到年时行乐地。夕阳一片可怜红，三五寒鸦差解意。玉颜憔悴浑闲事。金掌分明倾别泪。泪波注到九回肠，把酒问天天已醉。
玉楼春·和小山
作者：陈匪石
朝代：清

流光不肯欺明镜。昔日朱颜今雪鬓。枝头长是晓莺啼，云外更无新雁信。登楼送目平芜尽。咫尺山河谁与问。琵琶只有四条弦，传得空中多少恨。
玉楼春·和重光
作者：陈匪石
朝代：清

北风满地吹胡雪。不见横空新雁列。连宵有梦到梅花，仙骨珊珊寒未彻。九天咳唾霏琼屑。一曲琵琶弦切切。谁怜长乐殿中人，依样玉门关外月。
玉烛新·癸巳岁朝
作者：陈匪石
朝代：清

穷冬风雪后。遍万户千门，好春来又。岁华换却情天话，畅饮屠苏时候。纤尘不涴，早霁色、窗明清昼。欢事认、一纸盟书，三年未离怀袖。东风自此无闲，看染柳熏桃，向来稀有。素心未负。前夕与、燕彩蜡花相守。河山锦绣。倘赋得椒花千首。凭听取、儿女青红，笙箫竞奏。
玉蝴蝶
作者：陈匪石
朝代：清

转眼素秋时序，漫歌子夜，催动清商。雨过虹残天际，淡月昏黄。扑流萤、轻罗小扇，啼络纬、金井银床。水云乡。翠荷擎盖，犹护鸳鸯。新尝。相思况味，渡江桃叶，入梦高唐。楚客归来，簟纹如水夜初长。报瑶札、雁程不到，记钿盟、凤纸收将。九回肠。画屏无睡，百感茫茫。
玲珑四犯
作者：陈匪石
朝代：清

山雨来时，恍记得催诗，头上云暗。战叶荷喧，飘乱泪珠千点。浓睡乍醒鸳鸯，荡倩影、镜痕流艳。信露晨、月夜非暂。留待后期重验。谢家堂户春阴澹。燕飞归、画梁分占。新雏旧侣秋如客，人自依阑槛。纨扇未必弃捐，竟唤起、平生百感。况去程一片。烟水阔，摇江菼。
玲珑四犯·宫桥夕眺，呈荄兹翁
作者：陈匪石
朝代：清

拂水乱萤，排空层雉，南谯初动严鼓。泪珠抛未忍，点点菰浦雨。宫墙旧曾傍处。听霓裳、又翻新谱。雾影香飘，月华灯替，弹指几今古。层宵回，多风露。想高蝉渐老，寒噤无语。百年乔木在，望极浮云暮。从头记起开天事，问零落、宫花谁主。莲薏苦。西风外、残红解舞。
琐窗寒·寒流
作者：陈匪石
朝代：清
体裁：词

度水穿沙，侵肌砭骨，野风惊骤。声嘶万马，梦里疑无疑有。遍南枝、乍含冻荑，路回岭表新鸿瘦。是紫云大漠，寥天寒籁，破空来后。依旧诗魂逗。怕倦拥重衾，吴棉冰透。尖叉韵险，暂与消磨樽酒。听边笳、催起暮愁，倒飞镜扑霜信又。运陶钧、气转阳生，待腊先舒柳。
琵琶仙
作者：陈匪石
朝代：清

如水天街，晚风里、钿毂珊鞭声绝。曾见宫烛分烟，纤腰斗回雪。秋又老、霜红自落。弄疏影、小梅藏缬。阿子歌翻，宜春酒熟，离恨千叠。漫孤倚、凝白阑干，话淮水、东边旧时月。催起玉窗残梦，把寒灰重拨。春信远、归程暗省，盼陌头、缓缓花发。可奈横竹吹残，冻云凄裂。
瑞鹤仙·有客诵苦恨年年压金线之句，为赋其意
作者：陈匪石
朝代：清

老生涯线压。佳兴少、物候都忘伏腊。劳歌自为答。买吴丝新绣，能言秋鸭。香留玳押。信篆心、无负艾纳。苦灯昏夜冷，重与唾茸，强起搜箧。说甚文章锦样，在手金针，稳身珠衱。红遮翠匝。交辉处，草花杂。算相逢尽有，长安佳丽，罗裙谁认旧褶。羡田家最乐，春满罫畦菜甲。
瑞龙吟
作者：陈匪石
朝代：清

城西路。依样瘦马冲泥，暗莺藏树。嬉春何必西湖，画桥卧柳，寻诗胜处。偶迥伫。归燕乍飞仍止，旧时堂户。花开总惜分阴，夜深惯听，通明俊语。催度。番番风信，翠兰初浣，青蘋能舞。偏是镜中，星星双鬓非故。如山浪白，高咏横江句。空凝想、宫袍灿锦，凌波仙步。扇海长虹去。借人酒盏，权消恨绪。盈耳歌金缕。乡梦里、今朝龙潭烟雨。费君健笔，擘云成絮。
瑞龙吟·乙卯秋初，陪彊村翁游沪西园林，和清真，同檗子作
作者：陈匪石
朝代：清

长堤路。还见翠冷侵苔，荫交迷树。残蝉凄咽高柯，院桐未陨，新凉处处。忍停伫。曾记绽桃春晚，笑窥帘户。而今已觉秋多，画梁旧燕，临风倦语。吹度荷香如醉，闹红亭馆，罗衣轻舞。桑海泪中相看，人半新故。蛛尘罥壁，谁问笼纱句。重回首、鸥乡过影，莎阶联步。逝水飘花去。题襟尽有，吟情醉绪。平剪愁半缕。斜照敛、无端西风催雨。闷怀又结，一天云絮。
甘州·丙辰春禊，是日余初度
作者：陈匪石
朝代：清
体裁：词

洗淞波、醉眼向天涯，东风驻吟魂。正珠帘飘雾，钿车散曲，丛卉当门。记省承平旧事，花艳洛江滨。一片笙歌暖，容与闲身。忽忽流光如梦，问燕归莺乳，换几番春。任饧箫催彻，青柳倦窥人。试轻衫、湔兰初罢，泫泪红、吹淡欲无痕。劳生恨，已消除未，把酒重论。
甘州·丙辰春禊，是日余初度
作者：陈匪石
朝代：清

洗淞波、醉眼向天涯，东风驻吟魂。正珠帘飘雾，钿车散麴，丛卉当门。记省承平旧事，花艳洛江滨。一片笙歌暖，容与闲身。忽忽流光如梦，问燕归莺乳，换几番春。任饧箫催彻，青柳倦窥人。试轻衫、湔兰初罢，泫泪红、吹淡欲无痕。劳生恨，已消除未，把酒重论。
甘州·舍弟仲由于役幽燕，道经上海，信宿而别
作者：陈匪石
朝代：清

正潇潇、暮雨作新秋，西风动江城。对当窗明烛，匡床碎语，浊醑深擎。别绪丝丝未理，津鼓促征程。帘外飞鸿过，寒阵初惊。姜被当年重认，渺故园一角，梦委荒荆。问天涯投老，踪迹几回并。望长安、浮云千态，幻海波、愁蔽晚山青。伤高泪，劝须臾忍，休洒新亭。
甘州·裂帛湖秋词，和梦窗
作者：陈匪石
朝代：清

殢重阴、到处乱鸦啼，长空翳明星。倚吴根残画，荒波故苑，斜日孤城。咫尺楼台涌现，蜃气海波腥。片叶飘红尽，流怨声声。终古铜仙无语，问露华秋重，尘梦谁醒。有沿堤衰柳，留眼向人青。浸回漪、西山愁黛，拥石鳞、寒雨泣前汀。重回首，指东华路，歌舞升平。
生查子
作者：陈匪石
朝代：清

今朝蟢子飞，昨夜灯花结。万一藁砧归，正值清秋节。徐揩满镜尘，邀下中天月。笑问锦屏人，何似天山雪。
生查子
作者：陈匪石
朝代：清

双双海燕飞，灼灼千红紫。处处探芳人，隐隐春雷起。盈盈一水间，粲粲谁家子。黯黯敛长蛾，日日高楼倚。
生查子
作者：陈匪石
朝代：清

樱桃五见花，玉女窗前住。蛱蝶满园飞，冉冉斜阳暮。回飙一以吹，咫尺迷红雨。持泪劝残英，莫逐东流去。
生查子
作者：陈匪石
朝代：清

洞庭袅袅波，木叶萧萧下。玉簟感凉秋，银烛怜遥夜。对影不成欢，泪迸觥船泻。一曲雨零铃，分付知音者。
生查子
作者：陈匪石
朝代：清

涎涎燕尾郎，手挟黄金弹。薄暮五陵回，白玉堂中见。逢歌须尽欢，对酒休辞满。沟水两东西，明日闻长叹。
生查子
作者：陈匪石
朝代：清
体裁：词

涏涏燕尾郎，手挟黄金弹。薄暮五陵回，白玉堂中见。逢歌须尽欢，对酒休辞满。沟水两东西，明日闻长叹。
生查子
作者：陈匪石
朝代：清

胭脂百仞山，山下如花面。赠我玉连环，报以同功茧。无端敕勒歌，吹送胡沙怨。昨梦出关来，未抵天涯远。
生查子
作者：陈匪石
朝代：清

青天碧海心，下九初三约。祗苦路程遥，不悔因缘错。银汉练颜时，咫尺云罗薄。一度会双星，多少填桥鹊。
留客住
作者：陈匪石
朝代：清

远书到。算此行、并无多别，尚凭归燕，与话人间离抱。清霜渐入明镜，暮雨深锁，重门情悄悄。芳华自惜，问沾襟、客泪又添多少。紫云杳。柳店花香，前尘了了。梦里春城，万一蔷薇开早。应见翠阴甚处，画蝶双飞，黄鹂音自好。单栖惯否，最愁人、几点漏声催觉。
疏影·题缪子彬校书图，并以为寿。子彬，艺风先生子
作者：陈匪石
朝代：清

骚心韵客。喜一阳始复，春在兰室。烟水江南，周甲光阴，翩翩遍数裙屐。传经一代刘向，尚记得、燃藜东壁。想近来、足用三冬，乱叶扫时思适。重过南冈未忍，旧游共、鹤馆芳讯都寂。独抱遗芬，薄采秋芸，顾托成书增色。因君触我家山念，五十载、雪门踪迹。似夜窗、闲说开天，拥髻粉娥头白。
看花回·和清真
作者：陈匪石
朝代：清

岸梅初放冰蕊，照水明洁。妙手作羹未晚，奈暖乍寒轻，芳意沉结。空庭过雨，苔渍香泥帘底滑。凝望处、蔽日浮云，漫天飞絮已愁绝。还静倚、回阑待月。正短竹、罢吹时节。收起清铅旧泪，怕客子光阴，白了玄发。春回故国，开尽千花休劝折。尽车雷，梦中转，暗觉情怀别。
石州引·和东山
作者：陈匪石
朝代：清

隔水星繁，丛蔓露瀼，江上天阔。嫠蟾永夕窥人，可惜木樨难折。阑干倚遍，未信鸟道巉岩，峨嵋还有春前雪。谁唱白铜鞮，杂芦笙音节。风发。去波萍梗，残醉壶觞，梦中催别。鼓打回帆，杜宇千山啼绝。觉来依旧，对影惹起相思，同心合子双丝结。盼到陌花开，已明年三月。
碧牡丹·赠半樱
作者：陈匪石
朝代：清

剑气烟云幻。车辙关河贱。博望归来，酒泛蒲桃春暖。夜月朝花，怀旧游都遍。绿樱何处江岸。付吟卷。蕙帐幽梦短。依稀暮鹃啼乱。几日东风，飏起柳绵无算。露笛吹残，刚画帘垂半。开奁应有新怨。
祝英台近·盆中蜡梅，春深始花
作者：陈匪石
朝代：清

守孤芳，回暖律，风信到香海。半展檀心，疏蕊冻初解。依依纸阁云窗，天寒日暮，镇凝想、入时眉黛。暗中待。枝上无数蜂黄，东园正挑菜。唤起幽禽，相忆岭云外。总然炉火无温，屏花如睡，岁华换、春光长在。
祭天神·赠珏闇
作者：陈匪石
朝代：清

正废池、乔木春光浅。费商量、好鸟枝头千万啭。年华逝水流萍，梦影天涯远。问辽东、鹤羽归来情何限。说不尽，关山怨。付残拍、重摘清波遍。枯桐语，歌又泣，酒阵轻排遣。料依然、新亭斜日，沧海孤舟，自倚危阑，望损江南眼。
秋宵吟·夜校瞻园诗词续，吷盦寄叙至
作者：陈匪石
朝代：清

琐窗虚，画烛炯。露颗秋垂毫颖。尘笺理、几按谱吟商，醉中消领。满霜天，断雁哽。四壁蛩寒人静。茫茫恨。是照月梁空，过云无影。纵有丹青，认暮雪、凫潭胜境。校书刘向，梦笔江淹，往事问谁省。枫落吴江冷。淡墨山容，残睡未醒。想凭高、泪眼临风，邻笛吹彻怨夜永。
秋霁·寄次公淳安
作者：陈匪石
朝代：清

秋影涵空，送瘁羽孤征，乍阻南北。素月窥窗，冷波吹箭，桂堂渐生虚白。惯听露笛。画阑独倚清宵寂。望故国。三浅翠蓬，何似旧颜色。因念大隐，魏阙江湖，钓徒烟波，新试蓑笠。动星辰、羊裘五月。招迎应有富春客。珍重岁寒归计得。怕短篷外，还见莽莽平原，晚鸦飞尽，野云如墨。
竹马子
作者：陈匪石
朝代：清

当芳草粘天，晴丝罥路，柳阴垂晚。送黄鹂好语，风柔日永，愔愔池馆。未识芍药开时，蔷薇谢后，系春长短。缥缈紫箫声，阻行云、犹记红墙西畔。对景空延伫，蔫香易落，坠钿谁见。幽阶履迹苔满。山色修蛾人远。一霎梦雨飘檐，涨波连镜，宫烛轻烟散。双双度幕，又遇归来燕。
紫萸香慢·癸亥重九，独游琼岛
作者：陈匪石
朝代：清

照回漪，沿堤疏蓼，入门已觉秋深。为层台高峙，引游屐，一登临。未信无多风雨，竟波兼天涌，地接云阴。更萧萧万木，聒耳作龙吟。渺众虑、有人感音。侵寻。往事烟沉。篱菊采与谁簪。剩横空几点，飞鸿瞥影，如诉离襟。倚风独思鲈鲙，正红树，遍江浔。尽南枝、故巢犹在，夜寒霜重，鸣鹤归后疑瘖。肠断自今。
红林檎近
作者：陈匪石
朝代：清

林沼宜晴雨，翠红无暮朝。灌木护嘉卉，石泉化奔涛。行行崇山峻岭，信否故国周遭。仿佛梦里春韶。盈耳燕莺娇。采菊陶令宅，持钵虎溪桥。平生胜赏，歌声曾入云霄。问闲身能几，幽芳暗引，杖藜不觉归路遥。
绕佛阁
作者：陈匪石
朝代：清

砌花径藓，零露尽白，秋影鸿断。寒闭虚馆。料无笑语，因风坠天半。布衾梦转。更漏细数，尘镜慵展。霜鬓搔短。暗中似水流年又偷换。夜月照天末，自古关山同此怨。回首旧游，嘶骢杨柳岸。奈树杪参移，良会催散。紫箫声变。便寄我音书，珍重霜霰。酒杯深、注愁还满。
绕佛阁
作者：陈匪石
朝代：清

霁霞照晚。波翠草碧，残画溪馆。香径泥软。旧巢认否，殷勤问来燕。岫云又展。环顾四野，车过尘满。归路辽远。更堪雨雨风风占春半。绣幄去天尺，夜永通明章几荐。勾起暗愁，鹃声闻楚岸。怕过了清明，番信轻换。好花谁见。但梦想当年，相映人面。绕珍丛、醉飞千盏。
绛都春
作者：陈匪石
朝代：清

飞花泪溅。正云里凤城，轻阴催晚。老屋数椽，垂杨千丝余寒恋。穿帘来去双双燕。记前度、熏风薇馆。白头吟侣，凭高望损，故国心眼。一片。烟芜似织，梦中路、又是江南愁满。皂帽未归，杯酒谁家啼莺唤。天风海水宫商变。漫惆怅、曲终人远。夜深邀下飞仙，暗惊塞管。
绛都春·有咏社稷坛芍药者，率同其调。计余丁卯出都，正值花时，尽二十五年矣
作者：陈匪石
朝代：清

扬州梦乍。念瘦减带围，琼枝题罢。茧栗寄情，婪尾行歌年时话。参天千尺苍云罅。记晼晚、斜阳亭榭。倚阑无奈，将离意绪，翠阴初夏。三雅。花间自遣探芳讯，又是红翻阶下。色相未空，时世妆成春无价。柔香长系秋千社。问谁信、霜丝盈把。待教幽径重寻，临醉颜替写。
绮寮怨
作者：陈匪石
朝代：清

缥缈仙山何处，海光回望遥。听广乐、醉引流霞，清虚府、绛袂曾招。呼龙耕烟种玉，玻璃脆、镜日频劝敲。怕烂柯、对弈无人，空中语、覆鹿重梦蕉。漫信跨鸾上霄。红朝翠暮，云翘惯怨回飙。贝阙珠巢。拟同赋，水仙谣。天孙聘钱偿否，洗泪眼，爱河潮。楼头弄箫。前宵尚解佩，临汉皋。
花犯·樱花
作者：陈匪石
朝代：清

悄阑干、青禽去后，番番信风换。露条催绽，浑未洗千娇，轻绮霞烂。占香弄粉花阴晚。墙东凝望眼。问几日、夕阳烘透，平芜春半剪。刘郎梦中到蓬山，盈盈水、有分仙姿重见。云雾冷，凌波步、麝尘飘散。余寒峭、醉魂易醒，呼望帝、归来清泪满。尚暗想、一枝连理，华鬘天际远。
芳草渡
作者：陈匪石
朝代：清

雪浪里，汇万壑东流，岸连吴楚。过峡门常见，遥青半掩愁妩。多少樯燕语。知安巢何处。夜吹起、下上差池，欲傍人住。重数。眼中堠火，梦里雷声江上路。怕回首、夷歌遍野，爰居乐钟鼓。蜃楼海澨，算祗有、怨风啼雨。启剑匣、报晓荒鸡听取。
荷叶杯
作者：陈匪石
朝代：清

满地月明如昼。回首。望江南。故人千里断消息。天碧。水拖蓝。
荷叶杯
作者：陈匪石
朝代：清

翠钿玉钗寒颤。人面。小桃红。别情春思两无奈。回睐。背东风。
莺啼序·闻人话瞻园师轶事，枨触心悲，同遗集中韵
作者：陈匪石
朝代：清

寥空数行雁哽，莽苍苍万苇。素商动、黄鹄矶边，暮云相望愁悴。暗笛奏、梅花自落，余红可许颓阳系。飐荒燐、诗唱秋坟，梦醒何世。飞舄东南，迅羽过眼，认梁间燕垒。送箫鼓、明月长桥，旧家门巷遥对。又吴天、霜钟警客，引残酌、城乌寒起。有涯生、如草青袍，每沾清泪。西风故国，咫尺觚棱，皱冷半池水。行且住、鹬冠金弹，尽避骢马，路陌讴歌，问谁能似。蓬壶胜境，花砖晴昼，功名还比匡衡薄，换江湖、满目凄凉味。孤光占得，年年载笔登楼，望京赋情千纸。枫林夜黑，唳鹤亭皋，料倦魂尚滞。最感怆、童乌曾预，数卷玄文，简断编残，砚尘难洗。巫阳筮楚，铜仙辞汉，人间犹有怀旧念，沸沧波、多少惊心事。虚堂静掩宵深，画烛双椽，露零未已。
菩萨蛮
作者：陈匪石
朝代：清

冰纨裁就西风起。香残烛灺银屏底。人境冷于霜。菊花犹未黄。奇峰天外出。吞吐中宵月。西北有高楼。纬啼金井秋。
菩萨蛮
作者：陈匪石
朝代：清

春山横黛春波绿。娇莺啼遍阑干曲。花梦锁葳蕤。出墙红一枝。东风吹不转。芳草斜阳岸。双桨木兰舟。凝妆人倚楼。
菩萨蛮
作者：陈匪石
朝代：清

轻舟荡漾烟光里。蓉裳荇带骄罗绮。隔岸一声歌。袜尘生素波。青荷持作镜。花面交相映。短梦羡鸳鸯。西风今夕凉。
菩萨蛮
作者：陈匪石
朝代：清

银波不许黄姑渡。哀蛩金井啼清露。云破月微明。千家砧杵声。西风关塞北。老尽燕支色。归雁一封书。君边衣到无。
菩萨蛮·荷荡晚泛
作者：陈匪石
朝代：清

青墩相送芙蓉好。搴愁木末芙蓉老。箫鼓夕阳天。沙鸥相对眠。中流收急桨。咫尺秋潮涨。越女浣纱归。凉风吹满衣。
蓦山溪·冬柳
作者：陈匪石
朝代：清

婆娑老柳，眼底长亭路。不见玉骢归，见西风、乱鸦无数。关山万里，一片冻云横，憔悴损，旧时腰，漫忆临风舞。长条踠地，岁岁花朝雨。重过画桥阴，感凋年、有如此树。黄金散尽，斜照上荒台，春信远，野波寒，隐隐哀笳暮。
蓦山溪·双十闻捷
作者：陈匪石
朝代：清

隔城箫鼓，喧破愁霏晚。卅载话前游，拥黄鹤、玉梯天半。河山两戒，休作画图看。曾几夕、月华清，留照金樽满。好风吹送，帆影随湘转。千里指江陵，浪花中、峡云初展。青春白首，有梦早还乡，佳丽地，涴尘腥、灯火谁家院。
蓦山溪·重九扫叶楼分韵，得笑字
作者：陈匪石
朝代：清

危楼一角，层雉长淮绕。半亩故园荒，荡诗愁、辋川残稿。登高作赋，裙屐过江多，萸佩紫，菊簪黄，料理成秋笑。飘萧落叶，经夕霜华饱。辽鹤悄无言，有东风、旧愁未扫。冲泥去马，吹泪水西桥，斜照里，暮烟寒，目断神州道。
蓦山溪·重九集桃叶渡口酒楼，越翌日闻曹纕蘅讣
作者：陈匪石
朝代：清

延秋有约，宿雨初开霁。门巷未全非，定新巢、当年燕子。伶俜十载，唱彻念家山，阑槛外，西流水。省识重来意。持螯荐酒，宾主东南美。泚笔赋星云，玩珠峰、瑞光凝紫。茱萸插罢，邻笛一声来，哀乐事，人间世。回首西风里。
蕃女怨
作者：陈匪石
朝代：清

曲阑花影春昼午。乳莺啼树。遏云歌，回雪舞。画堂甚处。白门寥落意多违。几时归。
蕃女怨
作者：陈匪石
朝代：清

镜花奁月池岸路。非烟非雾。鬓边蝉，钗上凤。相逢如梦。梦中山枕隐浓妆。郁金堂。
蕙兰芳引
作者：陈匪石
朝代：清

残吹晚空，远山正、睡容初熟。送一羽流光，闲里半消鬓绿。佩秋俊赏，记共采、泽兰盈掬。省会心不远，尽日无言空谷。待月楼台，听莺门巷，断梦谁续。纵青鸟殷勤，还恐探看未足。佳人何处，岁寒倚竹。清波垂，墙外几声横玉。
蕙清风·大壮和东山，余同作
作者：陈匪石
朝代：清

留取镜中花，云屏低照。回首玉台前，宛然嚬笑。风静咫波平，万古银河道。炼颜后、爪姑犹少。呼吸蜃光寒，烟迷远岛。四面水楼灯，雨来今少。霓羽倚天声，况有平生好。悔未住、翠壶终老。
虞美人
作者：陈匪石
朝代：清

一年一度桐花冻。独醒翻疑梦。伯劳东去燕西飞。惟有啼鹃夹道劝人归。高楼望眼长空瞑。笳鼓风前竞。隔墙吹送卖饧声。才信客中时节近清明。
蝶恋花
作者：陈匪石
朝代：清

冉冉游蜂穿户牖。日影移砖，绿树笼清昼。几度花开花落后。镜中不见微波皱。昨夜小池风雨骤。短梦惊鸳，泪战新荷瘦。独倚危阑重负手。柔肠欲断君知否。
蝶恋花
作者：陈匪石
朝代：清

展尽秋云罗样薄。相望银河，微步凌波弱。输与东颦容易学。姮娥真个偷灵药。梦入犀帷啼笑各。月上花梢，不记黄昏约。呼酒回灯歌十索。空枝惊起南飞鹊。
蝶恋花
作者：陈匪石
朝代：清

梦迹云朝连雨暮。峡口惊湍，山上巉岩路。窥宋东墙真有女。三年错解高唐赋。两岸猿声啼不住。似劝凌波，早转蘅皋步。摇落秋风多少树。寒城一眺伤平楚。
蝶恋花
作者：陈匪石
朝代：清

潮落潮生泸水岸。跕跕飞鸢，瘴雾凌晨变。忍作胭脂颜色看。镜中倭堕烟中怨。欹雨纶巾麾渡扇。坠梦重寻，五月风波惯。衣带一江流不断。缄情说与西飞燕。
蝶恋花
作者：陈匪石
朝代：清

猩色屏风青玉案。照夜珠光，隔座分明见。镜里朱颜应未变。岁星还逐金床转。消息石榴红欲绽。冷暖君恩，一霎思量遍。陌上不辞歌缓缓。熏风先入蘼芜院。
蝶恋花
作者：陈匪石
朝代：清

缓缓归来招彼美。车走雷声，陌上香尘腻。花信更番过廿四。哀鹃啼乱斜阳里。强展芳茵消薄醉。草长莺飞，履舄知余几。风月一般惆怅地。敬亭山色荆溪水。
蝶恋花
作者：陈匪石
朝代：清

行遍上东门外路。隔岸垂杨，不系班骓住。草长莺飞三月暮。无边春色抛人去。已是倾城休再顾。迢递高丘，遗褋今无女。往日呢喃梁上语。定巢燕子知何处。
蝶恋花
作者：陈匪石
朝代：清

闻道洞庭波又起。瑶瑟声中，半蹙眉峰翠。洞口桃花如梦里。薜萝荒径啼山鬼。一段灵襟兰与蕙。愿转光风，临镜纫秋佩。红粒啄残鹦鹉嘴。相思遥夜拚憔悴。
西子妆
作者：陈匪石
朝代：清

高柳羃阴，画楼隔水，望里层城春暮。卖花人远不闻声，飏东风、彩幡无数。行云驻否。但尺咫、天台旧路。饭胡麻、问冶桃开后，仙源何许。翩鸿去。月底纤纤，乍认双屧步。烛花犹记昨宵红，傍绿阴、海棠深护。飞英处处。更东注、流波如诉。劝归来、夹岸啼鹃最苦。
西平乐
作者：陈匪石
朝代：清

草色粘天又绿，寂寞东川旅。佳赏湖船散后，陈迹零缣断简，残梦斜风细雨。修蛇宛转，云里飙轮偶度。引幽绪。春自老，吟未苦。况是融尊郑驿，有主朝花夜月，短箭留人住。听广乐、钧天伴侣。摩挲泪砚，偃仰尘榻，还寄兴，小园赋。极目江关甚处。可堪遍野，残血哀啼杜宇。
西河·姑苏怀古，和清真
作者：陈匪石
朝代：清

寻梦地。浮云去住能记。回廊步屧静秋尘，醉鬟睡起。乱流一叶指横塘，依稀鸥鹭沙际。后凋树，曾徙倚。夕阳缕缕红系。乌栖唱彻客重来，燕迷故垒。病心不为沼吴颦，鸱夷沉恨江水。酒边俊侣话旧市。好春光、花径梅里。倦眼独看人世。剩箫心剑魄，西风凄对。吹入寒山钟声里。
西河·姑苏怀古，和清真
作者：陈匪石
朝代：清

寻梦地。浮云去住能记。回廊步屧静秋尘，醉鬟睡起。乱流一叶指横塘，依稀鸥鹭沙际。酒边俊侣话旧市。好春光、花径梅里。倦眼独看人世。剩箫心剑魄，西风凄对。吹入寒山钟声里。
角招·和白石
作者：陈匪石
朝代：清

倦魂瘦。斜阳在、野桥袅袅烟柳。梦回天外岫。记折短条，持赠亲手。沧洲驻久。草遍绿、南阡东亩。日日高楼徙倚，听寒食节箫声，几临风翘首。曾有。曼歌敛袖。清谈拥髻，人占江山秀。滟波春碧溜。泪湿青衫，将离时候。花阴感旧。正客里、愁浓于酒。暖炙银簧未奏。甚幽谷一声声，莺求友。
解语花·和清真
作者：陈匪石
朝代：清

分山断碧，坠叶飘黄，三五清光射。万家鳞瓦。传书雁、冉冉戾空不下。长谣变雅。拚掩户、瑶卮独把。灰篆寒、犹有余馨，染袂疑兰麝。前度珠灯照夜。记双波流盼，春意融冶。送钩题帕。微风过、细响暗惊檐马。仙源近也。知几见、露桃开谢。残梦回、非雾非烟，刚晓乌啼罢。
解蹀躞·观苇野凫潭，借次公蜀丞
作者：陈匪石
朝代：清

浪影低翻，葭菼阵雁惊寒起。断肠斜日，危阑且休倚。灯火倏绕高城，并鞍缓辔归时，野烟凝紫。软尘里。闲话天涯情味。秋光正无际。旧经江北江南五湖水。掩映残叶疏林，小山含笑相招，梦中丛桂。
解连环·冬柳
作者：陈匪石
朝代：清

露条曾折。嗟驹光过隙，灞桥将雪。算未减、张绪风流，睹前岸柳容，冻荑疑发。自剪花幡，效唐苑、括春芳节。有蔫红病绿，宛转向人，宝带新结。歌骊酒怀已怯。况惊飙夜急，寒水朝咽。酿怨色、斜日归鸦，想三起三眠，怎忍轻绝。断角声中，旧梦绕、龙池天阔。千黄金、蘸波嫩缕，驻云送月。
解连环·水仙，和清真
作者：陈匪石
朝代：清

寸根谁托。依清泉片石，信芳情邈。乍倩影、窥见凌波，似环佩夜归，雾绡衣薄。笑语临风，又檐底、玉梅同索。想还丹换骨，九转竟成，捣遍仙药。空山不逢采若。耐天冰地雪，寒动清角。便驻得、长日壶中，忍烟景阳春，冉冉过却。晓旭穿帘，替画取、连枝花萼。为云沙、旧愁未浣，泪珠暗落。
解连环·雪中，和梦窗
作者：陈匪石
朝代：清

素尘冰结。乍人踪径灭，夜光无极。漫画景、收入诗囊，似驴背灞桥，惯餐寒色。万里归鸿，盼不到、尺书天北。但声声断角，隐隐乱峰，有人愁忆。华年未甘枉掷。指关榆瘁叶，连阵云白。引梦魂、飞度辽西，正铁马怒驰，遍地燐碧。醉拂吴钩，誓独挽、银河残汐。破穷阴、唱筹到晓，店鸡唤得。
谒金门
作者：陈匪石
朝代：清

寒恻恻。绿惨红凄无极。拂槛春风如过翼。断肠前度客。花下重逢有日。不忍望伊颜色。夺后胭脂霜霰积。未秋衰草白。
谒金门
作者：陈匪石
朝代：清

春梦窄。如虎东风连夕。踠地杨丝无气力。调簧莺语涩。河满声中故国。不忍听伊消息。飘送落英流水急。武陵仙路隔。
谒金门
作者：陈匪石
朝代：清

花外忆。飞燕似曾相识。满径蓬蒿王谢宅。玳梁何处觅。行遍孤村荒驿。不忍话伊踪迹。月夜佩环归未得。四弦弹泪湿。
踏莎行
作者：陈匪石
朝代：清

渺渺鱼天，重重烟树。乱峰遮断来时路。新簧每忆上林莺，长风谁障东风虎。邛杖扶将，邮筒寄与。殷勤解劝流人住。桐花开落四清明，高楼画角层城暮。
踏莎行·题螺川诗屋雅集图
作者：陈匪石
朝代：清

卉木扶疏，琴樽潇洒。天然爱酒能诗社。分章云锦擅回文，采桑一曲歌词雅。曹霸丹青，范宽图画。珠联璧合璠玙价。座中白发老维摩，拈花一笑春无罅。
踏青游·一春多雨峭寒，欲归未得
作者：陈匪石
朝代：清

时节清明，依然峭寒帘户。又尽日、如膏酥雨。怪今年、曾不见紫红酣妩。但梦里、长堤秉简，临水南陌，探芳盈路。郁郁松楸，家山望中何许。况值此、灰飞百五。愿春迟，怜老病，心期仍阻。洗倦耳、愁鹃向人啼罢，独倚画阑无语。
过涧歇近·岷江舟中，和屯田
作者：陈匪石
朝代：清
体裁：词

西楚。挂片席、春晚柳绵飞空，水急滩声疑雨。慰愁旅。万一婵媛佩玦，凤吹临前浦。旷望久、渺渺微波未通语。往事重省，万里乘风破浪去。海山天迥，经旬变寒暑。何似江头，夕照光中，坎侯歌罢，自有待月留云处。
过秦楼
作者：陈匪石
朝代：清

晚色吹凉，渌波澄练，画阁下临无地。横枝露剪，乱叶云迷，柳外去骢难系。回首载酒江南，鹎鵊声中，袷衣初试。甚韶光百五，落花风紧，黯然如此。还梦入、断驿残灯，荒江孤棹，倚枕暗啼秋水。河山故国，风雨中宵，不信有人憔悴。翻叹平生为谁，怀远愁深，游仙词费。但阑干尽处，弥望烟尘未洗。
还京乐
作者：陈匪石
朝代：清

画帘卷，匝地残红废绿初过雨。问燕莺何事，竞将百五。韶光分付。愿梦云长驻。梨花弄色杨枝舞。怅望里还是，泪满天涯歧路。被流尘阻。甚银河、清浅来时，佩玉珊珊，留枕漫赋。千金换得春宵，劝春归、怕听啼宇。渺予怀、当载榼寻芳，援琴按谱。几簇幽兰发，空山相慰迟暮。
迷神引
作者：陈匪石
朝代：清

恻恻轻寒珠帘卷。素月几回留看。南楼夜笛，引关山怨。荡晴空，飞归雁。阵云乱。终古龙沙雪，梦中远。花外东风紧，又春晚。万感人间，未语先肠断。觉客途赊，欢期短。俊游金谷，好风月，今谁管。泪鹃残，林莺老，野鸥散。芳草无情碧，迷望眼。明朝兰舟发，载愁满。
遐方怨
作者：陈匪石
朝代：清

烟漠漠，草离离。巷口斜阳，谢堂而今无燕飞。一春须有忆人时。刺桐花落尽，鹧鸪啼。
酒泉子
作者：陈匪石
朝代：清

双燕窥帘。帘外落花如雪。断云飞，残雨歇。嫩寒尖。潮生潮落泪波添。前度去舟天远。柳千条，山一片。日西衔。
醉翁操·寒风飒至，杂以冻雨，瓠盦拈此调督余与柳溪同作
作者：陈匪石
朝代：清

萧骚。终朝。风号。雨潇潇。周遭。惊乌夜飞迷其巢。叶黄千树飘飖。前路遥。野外雁行高。说岭梅、早寒怎消。太平气象，声断鸣条。载歌载舞，唯有鸾笙凤箫。心以何而忉忉。影以何而刁刁。云涯回望劳。相思朱颜凋。冷意透霜袍。破愁谁共持盏醪。
醉蓬莱
作者：陈匪石
朝代：清

记人生乐事，无雨无风，去年重九。亲结萸囊，更簪花盈首。老屋东西，乍来胥宇，分岁寒相守。谢草微吟，陶篱有托，不堪怀旧。满眼青山绿水，还是景物关情，雉梁三嗅。南鹊孤飞，绕道旁疏柳。有梦持螯，对菊幽赏，未笑逢开口。万里寻声，秋坟诗唱，酹君清酎。
采桑子
作者：陈匪石
朝代：清

候蛩无语残蝉噤，冷露侵阶。屧印苍苔。自古针神号夜来。灯摇碎影帘垂地，梦醒空斋。青鸟音乖。有约黄花几度开。
采桑子
作者：陈匪石
朝代：清

荒沟流水秋萧瑟，老柳当门。门掩黄昏。手掐花梢月有痕。鹅笙暖炙金银字，隔院歌颦。不驻行云。凄断巫山梦里人。
采桑子慢
作者：陈匪石
朝代：清

东风未转，珍重梅花无恙。正凄绝、人间何世，梦雨荒唐。万叠寒波，怨流羌管不成商。孤鸿雪际，拳鸦树杪，残画秋妆。寄语众仙，钧天沈醉，休问霓裳。镇相对、朱楼隔雾，人语微茫。山尽平芜，凤城西畔尚斜阳。抟沙心事，回灯泪影，都费商量。
金缕曲
作者：陈匪石
朝代：清

大地风光好。尽芳丛、蜂酣蝶倦，燕新莺老。十万金铃亲手系，还向通明夜祷。怕冉冉、樱桃红了。绿叶成阴平芜碧，染蛮笺、化作伤心稿。千百度，画阑绕。海棠浓睡惊回早。费禁持、高楼雨急，野塘雷小。几日轻寒重门闭，门外声声啼鸟。问落絮、飞花多少。飏起天涯愁如海，愿从今、休放东风到。揩泪眼，对残照。
金缕曲
作者：陈匪石
朝代：清

青鬓还余几。送流光、一年一度，秋风容易。宠柳娇花春九十，经眼都成往事。但凉夜、天街如水。何处广寒清虚府，感飘零、法曲人间世。心影在，雁声里。梦中重见云霞绮。想山妆、依然明净，晚香丛桂。初日芙蓉金英菊，倘与衰翁料理。甚诗酒、尚堪驱使。人事音书寥寂久，问径中、三益今谁是。炊黍话，一弹指。
锁窗寒·和清真
作者：陈匪石
朝代：清

候火新槐，轻烟散入，几家帘户。韶华逝水，转瞬落红如雨。有频年、定巢燕来，乍逢久别呢喃语。相杏花巷陌，青帘风飐，那时行旅。朝暮。曾经处。恣斗胜分曹，雉枭格五。摩挲醉眼，万里飞云无侣。草萋萋、堤柳自青，远筝夜急肠断否。愿啼鸪，为我留春，永日谐觞俎。
陌上花·与贡禾仲容薄游沪郊
作者：陈匪石
朝代：清

关河万里重逢，谁信鬓霜成缕。走马芳郊，犹是向来情绪。幕天席地花阴坐，不醉不教归去。怕无言、换了露莺风燕，冶春将暮。草青青似染，征袍看遍，漫忆京尘缁素。宛转情丝，过眼梦痕如雨。客中岁月沙边约，还问当前鸥鹭。尽平生、未改中年哀乐，坠欢何许。
雨霖铃·和屯田
作者：陈匪石
朝代：清

残蛩悲切。向虚檐底，碎语无歇。高秋霁景何限，丛桂正岩香初发。接羽新鸿过也，任流水呜咽。自映带、千里蒹葭，露影吹凉野云阔。驹光到眼须臾别。劝且将、酩酊酬佳节。铜盘满贮清泪，知几见、古时圆月。子夜歌翻，争忍蛮弦楚管空设。况镜里、犹是朱颜，笑指金樽说。
雪梅香
作者：陈匪石
朝代：清

晚笳急，浮云一夕蔽长空。渺层城何许，秋光淡入冥鸿。如雨惊飙打林叶，满天寒色染江枫。感幽独、望断斜阳，还倚疏篷。闲中。悄凝念，百草千花，惯费春工。暖律谁吹，瓣香且祝东风。井气阳潜酿新绿，烛心宵永托余红。微熏度、重帘放了，长护芙蓉。
霓裳中序第一
作者：陈匪石
朝代：清

垂杨旧巷陌。醉拂长条曾送客。残梦欲寻未得。但人面去年，灯花今夕。金衣自惜。照酒卮、襟泪犹湿。东篱下、一丛晚菊，隐约酿寒色。萧瑟。暮年词笔。冷眼看、长安似弈。登高谁赋故国。尺锦书迟，古镜尘积。数声风外笛。正万里、蟾光弄白。苍葭老、丹枫如画，去棹水云隔。
霜叶飞
作者：陈匪石
朝代：清

蓟门寒早。珠尘凝、愁阴疑锁林表。乱峰无语酿黄昏，淡睡容多少。叹玉烛、年光草草。临风轻换仙衣缟。似憩足芦埼，共暗雪、华颠镜里，各自悽照。心事漫托朱弦，平沙千里，向夕征雁初到。万家门巷闭梨花，问甚时春好。引独客、归舟梦绕。江空人静披蓑钓。恣醉吟，冰梅岸，催转晴光，数声啼鸟。
霜叶飞·岳麓山爱晚亭，和梦窗，同白匋
作者：陈匪石
朝代：清

晚来情绪云涯外，飘风悲撼千树。乱鸦衰柳大江东，残梦孤篷雨。送一夕、南飞瘁羽。回头疑见红桑古。听怨瑟湘灵，冷泪湿征衣，暗换客中缁素。何意翠麓停车，丹枫照眼，二月花艳同赋。忍寒无限后凋心，对酒丁宁语。挽白日、长绦万缕。流波还洗烟尘去。访旧游，吟筇健，五岳天齐，画屏开处。
霜花腴·菊，和梦窗
作者：陈匪石
朝代：清

泪丛旧色，带晚香、多情恋取衰冠。容比秋癯，骨因天傲，丹青替写仍难。故园尽宽。任万花、开落风前。向柴桑、自续佳盟，径松门柳伴天寒。酬节最饶幽兴，甚吟商促拍，又挽哀蝉。零雨年光，繁霜身世，淋浪恨墨盈笺。泛觥作船。许滟波、留影娟娟。怕无言、淡了伊人，卷帘相对看。
风入松
作者：陈匪石
朝代：清

四时芳序等闲过。老子况婆娑。倦游谙尽江湖味，雁孤飞、万里云罗。霜信变衰草木，蟾光倒影山河。锵鸣鸾凤曲中多。独寐不成歌。风停雨霁如年夜，甚灯前、归梦便讹。浊酒愁城能破，凄清无奈秋何。
高山流水·苦热，和梦窗
作者：陈匪石
朝代：清

噪蝉日日引炎风。徙高槐、藏影茏葱。江上四天垂，涵秋望绝来鸿。荷擎盖、似惜衣红。清凉境、何处昏黄院落，澹碧帘栊。写浮瓜韵事，邺客最情浓。槃中。空闻小垂手，随拍舞、妙解旋宫。延露起商歌，蔓葛转怨蒙茸。赏心人、几见良工。墨缘重、还问诗愁遣未，劝酌金钟。拟羲皇有，分窗北、尽忺慵。
高阳台
作者：陈匪石
朝代：清

溅泪花开，伤心鸟说，不关春早春迟。绿转平芜，高楼惯感单栖。夜潮惊散填桥鹊，历星霜、深锁葳蕤。步尘香，何处相逢，陌上人归。西园染柳熏桃遍，尚残寒料峭，晚雨凄迷。难得邻娃，隔花唱彻金衣。社前多少飘零燕，怨东风、漫绕空枝。尾翛翛，重定新巢，惜取芳时。
高阳台
作者：陈匪石
朝代：清

疏雨延秋，荒烟接水，池荷不见残红。眉黛谁描，新愁镇锁遥峰。星辰昨夜浑疑梦，况梦回、啼蟀声中。记当时、门外垂杨，曾系青骢。何人换谱伊凉调，任邻家箫鼓，曼衍鱼龙。月被云妨，孤吟翻恼琼钟。蜡盘泪注鼍更转，引素商、一杵霜钟。怕明朝、特地惊寒，悽断征鸿。
高阳台·微雨中园梅始花
作者：陈匪石
朝代：清

酥雨融泥，寒烟锁黛，依稀江国初春。破两三椒，梅红恰近冬分。催年叠鼓匆匆里，费歌声、遏住行云。怕东风，吹泪成冰，荡梦留痕。老怀剩有闲哀乐，又兼天浪涌，连海尘昏。暝色高楼，长空断雁遥闻。山中豹隐无消息，寄南枝、驿使何人。记花时，每倚雕栊，同罄芳尊。
鹤冲天·和东山
作者：陈匪石
朝代：清
体裁：词

林莺睍睆，常怕春光漏。堂北画帘垂，如年昼。顷刻花催放，风信是，清明后。记梦诗千首。阮郎归未，红落冶桃溪口。鸳鸯水上夸珍偶。也应佳会准，欢期久。五两随波驶，留恨与，琵琶手。绿染长堤柳。几番经眼，只道曲中人瘦。
鹧鸪天
作者：陈匪石
朝代：清

一碧云罗雁影稀。鬓花曾与卜归期。可怜酒醒香销地，又是乌啼月落时。人不寐，夜何其。白头吟望苦低垂。泪痕明烛秋光冷，说与阶蛩恐未知。
鹧鸪天
作者：陈匪石
朝代：清

又染黄金上柳丝。春风初转魏王堤。啄余鹦粒珠论斛，换后鸾巢玉作枝。寻旧梦，验新词。宜簪小萼讶红稀。林禽一片缠绵语，肠断花阴伫立时。
鹧鸪天
作者：陈匪石
朝代：清

油碧稀逢陌上车。东西劳燕满天涯。团圞有愿酬奁镜，哀怨无端诉塞笳。零雨过，晚风斜。锦帆早晚下三巴。窥帘半额高丘女，宛转修蛇感岁华。
鹧鸪天
作者：陈匪石
朝代：清

浅浅双鸳印碧苔。秋千影里旧池台。依稀露叶烟条在，辛苦风晨月夜来。花作障，酒如淮。春前春后费安排。谁怜瘦损相思骨，称体新衣未剪裁。
鹧鸪天
作者：陈匪石
朝代：清

灵鹊檐前听未真。关山万里梦归人。杏含红泪难为别，苔绣青钱买得春。倾白堕，送黄昏。葳蕤不分锁花魂。九衢流潦兼旬雨，恻恻残寒昼掩门。
鹧鸪天·庚寅七夕
作者：陈匪石
朝代：清

山月娟娟度薜萝。虫声今夜得秋多。苔阴零露凉于水，江上停云薄似罗。催短箭，托微波。几曾真见鹊填河。人间尽有罗池客，织倦耕慵奈尔何。
鹧鸪天·癸未元巳，风雨中卧病花岩僧舍
作者：陈匪石
朝代：清

曲水无觞堞隐笳。鸣禽高树恋春华。一周甲子闲中过，两戒河山梦里赊。笺墨燥，篆香斜。枕囊药裹在天涯。闭门风雨余寒峭，生意墙阴荠菜花。
鹧鸪天·赁庑南冈，为故友郑仲期所筑，抚中庭卉木，忆曩昔唱酬，余怀怆然矣
作者：陈匪石
朝代：清

投老无家又卜居。竹头木屑劫灰余。定巢犹是频来燕，将子真成暂止乌。宵斗酒，昼呼卢。十年前事感黄垆。中庭翠柏浑无恙，径尺阴成且读书。
鹧鸪天·重游渝州，喜晤西溪，次见赠原韵
作者：陈匪石
朝代：清

浊酒能温旧雨情。十年前事话伶俜。锥囊脱颖文峰塔，画出江干雾里城。容待腊，意悭晴。几时柳暗带花明。朝朝曳杖南山路，庾信文章老更成。
黄鹂绕碧树
作者：陈匪石
朝代：清

浓绿畦头菜，冬山不许，卸妆成睡。冷露谁披，向长空送出，画中螺髻。晚风桕舞，散秋影、晴霞余绮。穷望眼、暮雨朝云更好，巫峰十二。手录吴船片纸。感迁流、浪萍如寄。楚天外、甚乌衣巷陌，江令门第。换尽玳梁旧燕，剩野泽霜鸿唳。新来怕上层楼，但余清泪。
齐天乐
作者：陈匪石
朝代：清

啸台高处登临废，秋烟尚笼堤柳。带郭人稀，横舟岸阔，残客重来时候。芙蓉渡口。又斜日窥帘，片云低岫。百卉都腓，径可如见岁寒友。湖山吾土信美，买邻金不惜，幽抱轻负。鬓雪千茎，丝萦半缕，愁入汀芦塘藕。移暄妙手。羡丘壑能专，宛然堂构。五凤修成，眼中空万有。
齐天乐·庚申三月重过象坊桥
作者：陈匪石
朝代：清

番风过尽春如梦，纷纷坠红谁管。絮逐云飞，尘随马起，时霎轻寒轻暖。经行未懒。正如血斜阳，凤城西畔。隔叶黄莺，数声啼破翠云晚。探芳前事暗省，小桃依旧笑，何处人面。锦瑟年华，秋千院落，禁得柔肠几转。天涯望眼。怕残缬无多，寸波难剪。点素成缁，纻衣和泪浣。
齐天乐·归后半载，波外翁至，执手相劳，喜极而悲
作者：陈匪石
朝代：清

频年漂泊西南后，苔岑久忘同异。半折芳馨，千茎鬓雪，携手危阑重倚。羁尘暂洗。正烟月笼纱，晚天浮霁。镜展山屏，向人犹斗旧眉翠。番番花信过了，驻骖还认否，觞咏前地。树杂莺飞，堂空燕宿，如说人间何世。因风皱水。怕才息惊涛，又添新泪。倦眼慵开，乍逢如梦里。
齐天乐·椰
作者：陈匪石
朝代：清

芳郊一片婆娑意，炎尘未教轻漏。剪月筛云，擎霄障日，依约帘波微皱。龙门自有。倚百尺孤根，翠披霜溜。不解飘零，素心留证万年后。凉霄还赋采采，楚江归梦引，萍实如斗。别绪膏煎，生涯濩落，崖蜜分甘时候。金刀素手。记醽渌同倾，露匏曾剖。缥缈仙山，海天凝望久。
龙山会·水堂与傅君剑话旧
作者：陈匪石
朝代：清

客燕飞归讶。去住随尘，听雨江楼罢。倚天长剑在，明镜里、添了霜丝盈把。前路隔微波，继高咏、湘灵和寡。照深杯、金台暮色，断霞如赭。还惜大好园林，醉舞酣歌，付五陵裘马。小梅妆未竟，香梦浅、谁乞春阴先借。凄戾笛中音，送寒昼、流澌碎泻。泪漫洒。待月上、柳梢眉样画。
上元灯词
作者：陈协
朝代：清

小谢轻尘扑夜缸。一宵风雨暗春江。玉龙戏水原成两，火凤衔花也自双。大白浪浮邀月榭，小红低唱落梅窗。如何十二街头影，却伴明灯绣佛幢。
热河趵突泉
作者：陈厚耀
朝代：清

由来凿饮颂《康衢》，谁道《甘泉》汇胜区。万派寒潮飞匹练，半天花雨洒明珠。膏流海外寻源处，清在人间发轫初。此地风云开北极，灵根玉窟拥皇图。
忆祁山
作者：陈及祖
朝代：清

祁山高峨峨，群蛮如聚族。万叠杳霭间，高低骋游目。九疑相与青，碧云迷其麓。秀色撑晴空，翠黛皴满幅。想见丹崖翁，此中卜幽筑。何时挂冠去，与子同空谷。
挽杨仲愈联
作者：陈友沅
朝代：清
体裁：联

绝代负清名，仰苏黄才调，管鲍襟期，十年来蠖屈林泉，拔剑曲承青眼望；浮生成大梦，怅北海樽空，东山屐冷，二千里鲸骑沪渎，盖棺惜在黑头时。
杏林庄联
作者：陈古樵
朝代：清
体裁：联

万丛树色乱围屋；数折溪流深到门。
辛卯孟夏朔日同人社集鹤洲草堂分韵
作者：陈台孙
朝代：清
体裁：七言律诗

天涯踪迹半渔樵，对酒当歌客思遥。杜宇啼残春去树，黄鹂唤过涧边桥。章台柳在谁应折，巫岭云横未可招。赖有鹍弦生激楚，鱼龙夜沸海门潮。
寄许子逊
作者：陈叶筠
朝代：清

不见南来双鲤鱼，风尘落拓感何如？偶过燕市悲歌地，曾上长沙痛哭书。芳草天涯分晓梦，暮云江树惜离居。春深何处堪凭吊，为我携尊酹望诸。
张睢阳庙
作者：陈叶筠
朝代：清

丧乱逢天宝，江淮障一身。死甘为厉鬼，生岂负人伦。卞壸拳还握，苌弘血尚新。灵旗风卷处，犹似扫黄尘。
浈阳峡
作者：陈叶筠
朝代：清

一径入峡口，盘盘往复回。烟横两岸合，水划万峰开。命托长年手，魂惊乱石堆。前途望不极，何处越王台？
昙花亭雨中看瀑布
作者：陈吁
朝代：清

雨阻昙花且看山，跳珠溅沫媚烟鬟。耳根异响心逾静，眼界奇忙意转闲。遍岭云蒸苍狗幻，层霄涧跃白虹弯。莫愁暂滞羁行屩，留客天缘或未悭。双涧飞来两玉龙，石梁俯首落千峰。雨中鳞甲空濛态，世外烟波淡荡容。万斛雾珠随喷唾，四围水石日撞舂。若非缰锁真堪老，破衲何时此策筇。
昙花亭雨中看瀑布·其一
作者：陈吁
朝代：清

雨阻昙花且看山，跳珠溅沫媚烟鬟。耳根异响心逾静，眼界奇忙意转闲。遍岭云蒸苍狗幻，层霄涧跃白虹弯。莫愁暂滞羁行屩，留客天缘或未悭。
昙花亭雨中看瀑布·其二
作者：陈吁
朝代：清

双涧飞来两玉龙，石梁俯首落千峰。雨中鳞甲空濛态，世外烟波淡荡容。万斛雾珠随喷唾，四围水石日撞舂。若非缰锁真堪老，破衲何时此策筇。
落叶和查夏重
作者：陈吁
朝代：清

霜风摵庭柯，败叶琤然下。秋声树间歇，策策鸣渐哑。萧条辞故枝，捷疾飘屋瓦。月明乌栖惊，柳秃鸦藏寡。冉冉岁序迁，荣落如斯者。美荫宜炎夏，冬来爱负曦。朔风知我意，日夜相芟夷。去翳延暾温，排阴引晨熹。凝寒布煦燠，萧索生融滋。寄语当涂子，慎勿戕生机。春花妆园林，众叶颜色好。俄然绿成幄，丹黄忽云老。飘萧阶除间，呼童且弗扫。叹此薿薿姿，摇落竟谁道。岂知造物意，繁华出枯槁。推陈使其新，本根以为宝。灼灼春树花，离离秋根叶。萧萧林间风，谡谡枝头荚。纷纷委坑堑，累累堕垣堞。红如园坠英，白拟丛穿蝶。岂不故枝恋，霜重尖风猎。花时还扶持，相赏期阔蹑。江潭莫凄怆，摇落莫悲咽。菀枯循环耳，宁较荄与茁。而我况无恋，森梢喜挺列。庭前两好树，几见更蘖蘖。荣悴均造化，萌芽发霜雪。人心感槩多，妄自生区别。树若知人意，粲然笑应咥。
落叶和查夏重·其一
作者：陈吁
朝代：清

霜风摵庭柯，败叶琤然下。秋声树间歇，策策鸣渐哑。萧条辞故枝，捷疾飘屋瓦。月明乌栖惊，柳秃鸦藏寡。冉冉岁序迁，荣落如斯者。
落叶和查夏重·其三
作者：陈吁
朝代：清

春花妆园林，众叶颜色好。俄然绿成幄，丹黄忽云老。飘萧阶除间，呼童且弗扫。叹此薿薿姿，摇落竟谁道。岂知造物意，繁华出枯槁。推陈使其新，本根以为宝。
落叶和查夏重·其二
作者：陈吁
朝代：清

美荫宜炎夏，冬来爱负曦。朔风知我意，日夜相芟夷。去翳延暾温，排阴引晨熹。凝寒布煦燠，萧索生融滋。寄语当涂子，慎勿戕生机。
落叶和查夏重·其五
作者：陈吁
朝代：清

江潭莫凄怆，摇落莫悲咽。菀枯循环耳，宁较荄与茁。而我况无恋，森梢喜挺列。庭前两好树，几见更蘖蘖。荣悴均造化，萌芽发霜雪。人心感槩多，妄自生区别。树若知人意，粲然笑应咥。
落叶和查夏重·其四
作者：陈吁
朝代：清

灼灼春树花，离离秋根叶。萧萧林间风，谡谡枝头荚。纷纷委坑堑，累累堕垣堞。红如园坠英，白拟丛穿蝶。岂不故枝恋，霜重尖风猎。花时还扶持，相赏期阔蹑。
春晚野步
作者：陈同
朝代：清

满地木棉花，空村堆晚霞。敢嫌春事老，偏恋夕阳斜。幽径风前蝶，荒坡雨后蛙。归返值邻叟，絮絮话桑麻。
洞庭湖大雪作歌
作者：陈同
朝代：清

天低野阔云堆墨，倒压全湖湖水黑。纷然快雪破空来，上下湖天此飞白。雪轻到水水交融，瞥现昙花本无迹。那知玉戏幻天公，转瞬船头已数尺。平湖皓皓四望空，黛痕碧露三两峰。平时君山满湘竹，冻折琅玕斑不红。此是钱塘破阵舞，组练明光麾白羽。玉龙鏖退搅空飞，败甲残鳞坠如雨。又疑张乐觞百神，琼华岛阔玉雨匀。霓裳队散百花舞，龙堂贝阙霏珠尘。媵予杂遝鱼鳞鳞，珠斿羽节湘夫人。粉泪远洒九疑去，耐寒离立云中君。虚无玉驷骖灵均，招来片片玻璃魂。我时银海光初眩，不暇清吟矜白战。赏奇呼酒岳阳楼，笑拉仙人共狂咽。醉横铁笛吹落梅，六出花飞遍南甸。
过小岭
作者：陈同
朝代：清

此岭九十里，所历颇险恶。两夫舁一兜，袅袅竹竿弱。片篷圆幕天，尺板危垫脚。所见高一头，有美自呈跃。岭转初螺旋，崖断忽瓜削。曲则蚁穿珠，窄作鼠入角。陡则马蓦坡，藏则蛇赴壑。进则鸟道争，退则蚓行却。溪回路已穷，林转山又廓。峰峦递显藏，隐现随起落。肩舆升降间，一一归领略。景色真难名，可喜又可愕。湖南近岭南，地暖少霜霰。即无春雨膏，青山终不变。况经三日霖，一绿万峰遍。我时冒雨来，湿翠泼人面。回飙揭层烟，岚光递隐见。密雨渍颓云，模糊又一片。宿雾松杉深，浓露藤萝罥。生气入深山，草木郁葱茜。樵径碧逾高，烧痕青山旋。山畬叠鱼鳞，棱棱自筑堰。高低畎浍盈，横溢水花溅。溪谷酣笙镛，树杪明匹练。应接声色劳，远近耳目眩。衣装无寸乾，吾游岂告倦。
过小岭·其一
作者：陈同
朝代：清

此岭九十里，所历颇险恶。两夫舁一兜，袅袅竹竿弱。片篷圆幕天，尺板危垫脚。所见高一头，有美自呈跃。岭转初螺旋，崖断忽瓜削。曲则蚁穿珠，窄作鼠入角。陡则马蓦坡，藏则蛇赴壑。进则鸟道争，退则蚓行却。溪回路已穷，林转山又廓。峰峦递显藏，隐现随起落。肩舆升降间，一一归领略。景色真难名，可喜又可愕。
过小岭·其二
作者：陈同
朝代：清

湖南近岭南，地暖少霜霰。即无春雨膏，青山终不变。况经三日霖，一绿万峰遍。我时冒雨来，湿翠泼人面。回飙揭层烟，岚光递隐见。密雨渍颓云，模糊又一片。宿雾松杉深，浓露藤萝罥。生气入深山，草木郁葱茜。樵径碧逾高，烧痕青山旋。山畬叠鱼鳞，棱棱自筑堰。高低畎浍盈，横溢水花溅。溪谷酣笙镛，树杪明匹练。应接声色劳，远近耳目眩。衣装无寸乾，吾游岂告倦。
野步
作者：陈同
朝代：清

蓬蓬春色有无间，白裕青鞋自往还。潮张顿移前日岸，帆迟遮断隔江山。提壶鸟解扶人醉，含笑花能破客颜。瘦耸吟肩聊觅句，炊烟青已袅柴关。
初到婺源
作者：陈同礼
朝代：清
体裁：七言律诗

绕郭清江碧玉流，万峰簇簇出城头。山川大好襟吴楚，文物当年敌鲁邹。苜蓿何妨无一饱，皋比不道有千秋。诸生请业纷纷至，也当昌黎馆下游。
夏虫
作者：陈同礼
朝代：清
体裁：七言律诗

少昊清秋玉宇澄，羽林十二气飞腾。便无感帨须调犬，莫待从禽始索鹰。充额刍灵谁按籍，备闲款段漫程能。夏虫不识风云色，却向炎曦欲语冰。
湘湖
作者：陈同礼
朝代：清
体裁：五言律诗

白傅不曾见，东坡亦未闻。人皆爱西子，我独礼湘君。万绿深藏壑，扁舟浅度云。天然无可赞，惟有妙香薰。
自东坝抵高淳
作者：陈同礼
朝代：清
体裁：五言律诗

径度石梁横，扁舟一叶轻。湖心秋涨阔，日脚晚霞明。货聚洲为县，桥环水是城。颇疑徐福岛，未必在蓬瀛。
送张子实东归
作者：陈同礼
朝代：清
体裁：五言律诗

塞鸿与木叶，并做一行飞。正有江南梦，看君万里归。风笳催别饯，霜柝伴征衣。莫更河源问，乘槎路恐非。
己卯冬日登约园燕云阁得看字
作者：陈名典
朝代：清

峨峨高阁矗云端，此日登临眼界宽。归雁远从云外落，好山留向雪中看。径荒苔藓埋陈迹，地僻梅花耐早寒。湖上风光无限好，一声长笛倚阑干。
己卯冬日登约园燕云阁，步幼亭世兄原韵二首
作者：陈名典
朝代：清

一束花枝傍矮簃，芳心惟恐报春迟。湖山隐约炊烟起，楼阁苍茫暮霭时。傲骨怕随流俗改，壮怀未许等閒知。相逢岂必曾相识，把酒重阳订后期。槛外微阴入小簃，登临莫笑我来迟。乡心已落梅花后，山色争看夕照时。选胜西湖偿旧约，开筵东阁订新知。他年得遂兰陔愿，笑指燕云相与期。
己卯冬日登约园燕云阁，步幼亭世兄原韵二首·其一
作者：陈名典
朝代：清

一束花枝傍矮簃，芳心惟恐报春迟。湖山隐约炊烟起，楼阁苍茫暮霭时。傲骨怕随流俗改，壮怀未许等閒知。相逢岂必曾相识，把酒重阳订后期。
己卯冬日登约园燕云阁，步幼亭世兄原韵二首·其二
作者：陈名典
朝代：清

槛外微阴入小簃，登临莫笑我来迟。乡心已落梅花后，山色争看夕照时。选胜西湖偿旧约，开筵东阁订新知。他年得遂兰陔愿，笑指燕云相与期。
篝灯课子图，为谢节母题
作者：陈名典
朝代：清

西风萧瑟天气凉，奄奄夫婿病在床。祷神求医兼问卜，佥云病已入膏肓。回忆结缡才十稔，一朝撒手情何伤。当时不难以身殉，下有孤儿上姑嫜。仰事俯蓄赖十指，此身未便遽云亡。况复夫君有遗命，是儿须令继书香。春秋递嬗儿渐长，就傅归来立母傍。母云志士惜日短，莫道愁人恨夜长。日短夜长阴可惜，挑灯课读亦何妨。机声书声相接续，夜如何其夜未央。儿承母训苦自励，青年名已列胶庠。又将母节达上听，冰霜励洁邀龙章。母年今已逾七秩，暇复课孙体康强。谢生持图索题咏，频年奔走笔墨荒。况复在前有珠玉，骚坛健将推张黄。聊将俚句表慈孝，传之家乘志不忘。
题赵焕文茂才彝鼎殉节纪
作者：陈名典
朝代：清

一死不足惜，千秋大义存。楚氛当日恶，大地霎时昏。衰世无忠节，荒庵有荩魂。嗟予犹健在，愧我赵公门。些语听离骚，魂兮那许招。西欧飞血雨，东海动心潮。世事今如此，生民恨未消。九京如可作，应更痛前朝。
五子咏·吴江沈元子
作者：陈名夏
朝代：清
体裁：古风

布衣颇不贱，视我隐侯裔。三箧暗能诵，贵游争交知。山川助贫窭，乃欲安蒿藜。岁暮长安道，著书新满帷。
五子咏·桐山方密之
作者：陈名夏
朝代：清
体裁：古风

方生天下士，踔厉青云端。独袂挥众言，河汉下飞湍。宣籁匹金石，文陛相盘桓。一朝黄鹄举，流盼伤羽翰。
五子咏·沛县阎古古
作者：陈名夏
朝代：清
体裁：古风

歌台大风起，儿童吟乐章。逶迤数千纪，作者称登堂。正声破淫哇，取材齐《柏梁》。男儿意气重，醉卧多尤伤。
五子咏·滇南唐大宋
作者：陈名夏
朝代：清
体裁：古风

苍山不可极，英特应地符。弱冠托豪素，足迹凌寰区。旁皇恣冥探，谐笑归吾庐。岂怨知者寡，灌园道有余。
五子咏·滇南苍雪
作者：陈名夏
朝代：清
体裁：古风

侧闻演象教，乃在吴门山。日夕咏四始，策足开心颜。家逾一万里，天空鸟飞还。同予念唐子，惨澹禅灯间。
福宁州城外即事慰袁生
作者：陈名夏
朝代：清
体裁：古风

书生携我城外山，童仆举火何其难。流萤入户光自照，蟋蟀在床鸣不闹。予家既破牛马走，世上饥寒无不有。何人共此患难中，与君且醉重阳酒。孔融既逝宾客稀，丈夫熟视何所为。素秋零落色不瘁，纷纷轻薄皆小儿。我欲歌，听者疑。我重泣，如绠縻。以此叹息无古道，千载相思在管鲍。
至睢州有感
作者：陈名夏
朝代：清
体裁：七言律诗

寒山凄绝暮烟斜，旧日村原见几家。草长甫田惊宿雉，人稀落木乱啼鸦。畏兵相避真如火，携友长征未有涯。夙慕中原文献地，到来拂面起尘沙。
西洋汤道未先生来
作者：陈名夏
朝代：清
体裁：古风

一日两命驾，过我松亭前。执手慰老颜，不若人相怜。沧海十万里，来任天官篇。占象见端委，告君忧未然。忠爱性不移，直谏意益坚。贾谊遇汉文，《治安书》可传。公为太史令，洛下诚并贤。翻愧畴昔交，势利多扳缘。愿从学道术，寡营成大年。
郊坛恭纪
作者：陈名夏
朝代：清
体裁：七言律诗

霄汉星悬卤薄飞，泰坛爟火候龙衣。连钱苑马齐金勒，作阵宫乌历翠微。日景吹葭寒谷暖，云光绕仗羽林围。侍臣恭赋横汾祀，群望黄舆紫陌归。
乱中秋望时避难江北
作者：陈名寿
朝代：清

马策与刀环，长征苦未閒。乱山秋草黑，破塔夕阳殷。江静无人渡，天空任鸟还。故园何处是，凝睇白云间。
古冢
作者：陈名寿
朝代：清

漫山荒草冢高低，过客停车落照西。枫叶向人红似血，当年多少杜鹃啼。
狼山题壁
作者：陈名寿
朝代：清

一花一叶尽菩提，底事空山鸟乱啼。两袖白云归未得，宾王先我醉如泥。
新柳四首
作者：陈名慎
朝代：清

渡江乍见柳条条，几处渔家隐画桥。漏泄春光舒倦眼，低昂风力舞纤腰。隋堤十里朝笼雾，南浦孤帆暮趁潮。知否深闺思妇怨，不应闷雨更连宵。少妇凝妆斗晚霞，所思人尚隔天涯。玉关惆怅东风杳，香陌逍遥客路赊。细雨疏帘看乳燕，夕阳古渡带栖鸦。岂宜听澈骊歌唱，空触芳心怨岁华。絮语缠绵两意同，忍教萍迹忽西东。只今牢繫长堤马，从此无烦远塞鸿。绿意满前风似箭，黄昏有约月如弓。千条万绪横塘路，牵惹桃花别样红。掩映柴门曲径通，晚宜凉月晓宜风。愁生绿绮三弹后，春在青帘一望中。几缕柔情丝可绾，廿番花信尽难工。羁怀是处容消遣，且听莺声倚短筇。
新柳四首·其一
作者：陈名慎
朝代：清

渡江乍见柳条条，几处渔家隐画桥。漏泄春光舒倦眼，低昂风力舞纤腰。隋堤十里朝笼雾，南浦孤帆暮趁潮。知否深闺思妇怨，不应闷雨更连宵。
新柳四首·其三
作者：陈名慎
朝代：清
体裁：七言律诗

絮语缠绵两意同，忍教萍迹忽西东。只今牢系长堤马，从此无烦远塞鸿。绿意满前风似箭，黄昏有约月如弓。千条万绪横塘路，牵惹桃花别样红。
新柳四首·其三
作者：陈名慎
朝代：清

絮语缠绵两意同，忍教萍迹忽西东。只今牢繫长堤马，从此无烦远塞鸿。绿意满前风似箭，黄昏有约月如弓。千条万绪横塘路，牵惹桃花别样红。
新柳四首·其二
作者：陈名慎
朝代：清

少妇凝妆斗晚霞，所思人尚隔天涯。玉关惆怅东风杳，香陌逍遥客路赊。细雨疏帘看乳燕，夕阳古渡带栖鸦。岂宜听澈骊歌唱，空触芳心怨岁华。
新柳四首·其四
作者：陈名慎
朝代：清

掩映柴门曲径通，晚宜凉月晓宜风。愁生绿绮三弹后，春在青帘一望中。几缕柔情丝可绾，廿番花信尽难工。羁怀是处容消遣，且听莺声倚短筇。
乐乡次唐陈伯玉韵
作者：陈启佑
朝代：清

驻马寻遗迹，愀然共远征。黄沙迷旷野，白日暗荒城。旧国猿声杳，新村戍鼓平。故园回首处，烟树万鸦鸣。
十二连桥
作者：陈启佑
朝代：清

十二长虹碧汉通，鞭丝帽影借匆匆。好风为扫尘沙去，收拾湖光到眼中。柳丝斜挂碧毵毵，堤畔人家住两三。竿立鸬鹚门晒网，卖鱼风景似江南。蛙声阁阁送轮蹄，喜见新秧出水齐。十二红栏都倚遍，此身疑在洞庭西。
十二连桥·其一
作者：陈启佑
朝代：清

十二长虹碧汉通，鞭丝帽影借匆匆。好风为扫尘沙去，收拾湖光到眼中。
十二连桥·其三
作者：陈启佑
朝代：清

柳丝斜挂碧毵毵，堤畔人家住两三。竿立鸬鹚门晒网，卖鱼风景似江南。
十二连桥·其二
作者：陈启佑
朝代：清

一镜平开映远天，草荔青共麦苗妍。若非帆影来烟外，错认沙湖作水田。
十二连桥·其四
作者：陈启佑
朝代：清

蛙声阁阁送轮蹄，喜见新秧出水齐。十二红栏都倚遍，此身疑在洞庭西。
度大庾岭
作者：陈启佑
朝代：清

千仞雄关矗，秋风匹马过。天梯蹑云雾，古寺锁烟萝。相业高山仰，劳人终古多。愿将万梅树，补种遍岩阿。
松滋道中
作者：陈启佑
朝代：清

四围山色里，天气半阴晴。野草有生意，幽禽多好声。炊烟茅屋接，流水小桥平。最喜民风古，机丝轧轧鸣。
界石
作者：陈启佑
朝代：清

楚蜀交关处，危崖一径分。滩声疑作雨，石气宛成云。溪市沽新酒，山楼挂夕曛。布帆烟外去，猿啸寂无闻。
登越王台
作者：陈启佑
朝代：清

西风吹短鬓，独上越王台。割据今已矣，英雄安在哉。笳声边宇急，帆影海门开。歌舞冈何处，寒鸦日去来。
西郊散步
作者：陈启佑
朝代：清

西风动山郭，飒然秋气深。散步出郭门，山光青上襟。蝉声咽远树，樵语归平林。黄云卷四野，篝车娱苍黔。俯仰殊各得，大哉天地心。闻道五年前，孤城边骑临。登陴不遑食，干戈苦相寻。我来幸无事，弦诵有余音。人偿室家乐，边乏桴鼓侵。藉此足高枕，怀抱宽古今。林壑开图画，曳杖恣行吟。薄暮独归去，墟烟苍翠沈。
挽张百熙联
作者：陈启泰
朝代：清
体裁：联

三世纪群交，忽惊箕尾神归，闻笛山阳增旧感；一时燕许望，共惜斗勺光黯，举幡大学有余哀。
游丹砂寺
作者：陈周礼
朝代：清

几曲横塘路，寻游到上方。侵阶芳草绿，落壁燕泥香。佛貌依山古，钟声带月长。名心此俱寂，幽兴托空王。
闻吴子登泰山绝顶遥有此赠
作者：陈哲伦
朝代：清

东望岩岩古岱宗，携筇独上最高峰。石坛晓映千崖月，日观晴飞万壑钟。天子何须寻汉策，大夫空自号秦松。凭栏四顾无穷兴，有客中原恨未从。
初秋过问心庵访文澜大师
作者：陈唐
朝代：清

闲寻尘外侣，共坐小亭幽。残暑金犹伏，高风木已秋。禅心清晚磬，远意极平畴。归路斜阳尽，娟娟月似钩。
城南泛舟归西园寓
作者：陈唐
朝代：清

拂拂垂杨绿尚轻，溶溶新涨碧初平。雨从少伯祠前断，天在真如塔外晴。
秋江
作者：陈唐
朝代：清

岸岸苍烟浦浦风，江清双桨击秋空。斜阳忽漏西村渡，三两人家落叶中。
挽张百熙联
作者：陈善
朝代：清
体裁：联

三世论交，其为先大夫力请易名，乃情进乎义；五洲通聘，或亦我神州车将同轨，而公卒于官。
挽曾国荃联
作者：陈善
朝代：清
体裁：联

卅载荷陶成，词翰工拙，志行浅深，出处关键，回忆座右名言，感恋春风化雨；一朝失砥柱，九陛欷歔，四海哀悼，重译讴思，岂独江南遗爱，凄凉雪岭梅花。
挽曾纪泽联
作者：陈善
朝代：清
体裁：联

是其胸有数万甲兵，外振内安，慷慨独摅筹边策；正承先作九重柱石，临深履薄，涕泣空伤易箦时。
贺张百熙60寿联
作者：陈善
朝代：清
体裁：联

冠带成家，世得福祉；辉光映国，天听祚昌。
赠戴进士通乾
作者：陈善言
朝代：清

吾道怜杯酒，焉辞百罚深。风尘无另眼，天地有同心。苦侠犹存剑，孤鸣欲碎琴。如何忘醉里，似久属知音。
挽杨仲愈联
作者：陈善贶
朝代：清
体裁：联

与先君卅载深交，京国怅前尘，可堪当日挽歌，燕市酒杯长已矣；问天下几枝手笔，东山期远志，遽尔一朝噩耗，吴淞江水太无情。
明湖小集
作者：陈嗣良
朝代：清

湖上试徘徊，清泉一鉴开。湿云含暮雨，远岫送春雷。倦蝶随花堕，飞鸢带雾来。酒阑游客散，归舫尚迟回。
湖上观钓
作者：陈嗣良
朝代：清

日夕绿阴斜，波明衬晚霞。歌声清荻浦，人影杂莲花。茶社桥边市，柴门水上家。羡他湖畔侣，垂钓作生涯。
遂平馆舍和褚筠心前辈韵
作者：陈嗣龙
朝代：清

几日看红叶，重来荫绿天。霜华凭点缀，树影得清圆。读画云生壁，敲诗砚滴泉。仆人贪偃卧，那解爱便妍。旅迹原泥爪，翛然客思增。林深迟夜漏，风细飐秋镫。小憩何嫌久，回阑取次凭。皇华期报国，作赋敢言能。
遂平馆舍和褚筠心前辈韵·其一
作者：陈嗣龙
朝代：清

几日看红叶，重来荫绿天。霜华凭点缀，树影得清圆。读画云生壁，敲诗砚滴泉。仆人贪偃卧，那解爱便妍。
遂平馆舍和褚筠心前辈韵·其二
作者：陈嗣龙
朝代：清

旅迹原泥爪，翛然客思增。林深迟夜漏，风细飐秋镫。小憩何嫌久，回阑取次凭。皇华期报国，作赋敢言能。
减字木兰花·题孙蘋桥画木兰从军图
作者：陈嘉
朝代：清

弓刀结束。戎装貌出人如玉。单骑从征。也学男儿愿请缨。嗟嗟奇事。深闺姓氏垂青史。绝塞冰天。只比看羊少七年。
南乡子·题赵君兰碧桃仙馆词
作者：陈嘉
朝代：清

彩笔炫风神。谱入金荃认不真。如此才华谁比拟，前身。应是钟陵写韵人。题遍镜湖春。缕雪裁冰句崭新。除却花帘称敌手，纷纷。巾帼论词合让君。
南柯子·秋夜遣怀，和陆芝仙
作者：陈嘉
朝代：清

借病常耽睡，贪闲易惹愁。旧时影事到心头。叹息韶华如水、付东流。香烬还重炷，帘垂不上钩。一星灯火黯妆楼。偏是风风雨雨、作深秋。
唐多令·外子客海昌，以词见寄，谱小令答之
作者：陈嘉
朝代：清

芳事倏将残。新愁镜里看。薄罗衣、尚怯馀寒。不为伤春非中酒，将一味、病阑珊。咫尺阻云山。音书寄便难。报高堂、两字平安。琐屑家常君莫问，须努力、劝加餐。
好事近·己未冬月得外子崇川见寄词，知有归意，即用原韵为答
作者：陈嘉
朝代：清
体裁：词

风雪近残年。恁受别离滋味。梦中倘许相随，奈关山迢递。亏它征雁带书来，珍重万金抵。料得羁愁难遣，早商量归计。
如梦令·春尽日闻杜宇声有感
作者：陈嘉
朝代：清

试问春归何处。几度欲留不住。楼上子规啼，似向东风说与。归去。归去。满院落红如雨。
柳梢青·新柳
作者：陈嘉
朝代：清

望里魂销。和烟和雨，绿遍亭皋。半拂征尘，半牵离恨，乱逐风飘。踏青才过花朝。听一路、莺声画桥。浅蹙颦眉，微开倦眼，低舞纤腰。
洞仙歌
作者：陈嘉
朝代：清

钱江东去，荡一枝柔橹。大好溪山快重睹。算全家数口、同上租船，凝眺处，隔岸峰青无数。桃源今尚在，黄发垂髫，不识人间战争苦。即此是仙乡，千百年来，看鸡犬、桑麻如故。问何日、扁舟赋归欤，待扫尽欃枪、片帆重度。
浣溪沙·夏日闺思
作者：陈嘉
朝代：清

冰簟银床暑不侵。绿阴满地一蝉吟。帘栊如水昼愔愔。紫蕙初开堪作佩，红莲虽好未宜簪。闲评花谱惯停针。
浪淘沙·枕上杂闻秋声，谱成此解
作者：陈嘉
朝代：清

铁马颤楼阴。风撼疏林。荒烟满地乱蛩吟。街鼓迢迢更漏转，月色将沉。何处捣寒砧。捣碎秋心。天边孤雁递哀音。啼彻城乌鸡动野，好梦难成。
清平乐·题家书后寄外
作者：陈嘉
朝代：清

宵深倦绣。细数铜壶漏。剔尽釭花红似豆。人比影儿还瘦。窗前悔种梧桐。飘摇易感秋风。欲写音书寄远，天边盼断飞鸿。
点绛唇·咏梅蕊
作者：陈嘉
朝代：清

春到孤山，满山密糁胭脂颗。翠禽啼过。只恐繁英堕。细萼如椒，鬓角簪应可。东风裹。圆苞紧锁。不许芳心破。
眼儿媚·清明时节馀寒殢人，燕子不来，悄然有感
作者：陈嘉
朝代：清

停针无语倚妆台。花信费疑猜。山桃未破，海棠犹睡，林杏初开。今年毕竟春寒重，梁燕不曾来。清明时节，阴晴气候，懊恼情怀。
菩萨蛮 其一 闺中四时词
作者：陈嘉
朝代：清

绿杨踠地春愁重。流莺啼破红闺梦。睡起悄凭栏。罗襦怯晓寒。卖花声渐近。催把云鬟整。对镜画双娥。远山眉样多。
菩萨蛮 其三 闺中四时词
作者：陈嘉
朝代：清

藕花开瘦红衣落。金风袭体罗衫薄。屈指数星期。神仙还别离。玉阶鸣促织。砧杵千家急。枕簟爱新凉。梦和莲漏长。
菩萨蛮 其二 闺中四时词
作者：陈嘉
朝代：清

梧桐渐长芭蕉裹。愔愔庭院清阴锁。曲槛绕芳塘。风来荷叶香。昼长人意懒。盼煞斜阳晚。粉汗湿鲛绡。休将纨扇抛。
菩萨蛮 其四 闺中四时词
作者：陈嘉
朝代：清

日高犹恋重衾卧。葱纤怯冷慵梳裹。帘外暗香来。早梅开未开。彤云天欲雪。鸦阵盘空黑。数九约围炉。先将窗纸糊。
菩萨蛮·闺中四时词
作者：陈嘉
朝代：清

绿杨踠地春愁重。流莺啼破红闺梦。睡起悄凭栏。罗襦怯晓寒。卖花声渐近。催把云鬟整。对镜画双娥。远山眉样多。梧桐渐长芭蕉裹。愔愔庭院清阴锁。曲槛绕芳塘。风来荷叶香。昼长人意懒。盼煞斜阳晚。粉汗湿鲛绡。休将纨扇抛。藕花开瘦红衣落。金风袭体罗衫薄。屈指数星期。神仙还别离。玉阶鸣促织。砧杵千家急。枕簟爱新凉。梦和莲漏长。日高犹恋重衾卧。葱纤怯冷慵梳裹。帘外暗香来。早梅开未开。彤云天欲雪。鸦阵盘空黑。数九约围炉。先将窗纸糊。
虞美人·题美人扑蝶图
作者：陈嘉
朝代：清

云鬟装就娇模样。罗带风前飏。手拈花朵下瑶阶。引得一双蝴蝶、过墙来。寻香摘艳来还去。欲住何曾住。飞飞飞傍玉搔头。好把轻罗小扇、向前兜。
蝶恋花·戊午秋晚寄外沪城
作者：陈嘉
朝代：清

菊瘦黄荒秋意老。记得临行，曾说归期早。转眼重阳都过了。刀环数遍愁怀悄。别后双娥慵不扫。盼煞音书，喜听□尼报。况说他乡知己少。远游争似家居好。
蝶恋花·秋夜不寐，枕上口占
作者：陈嘉
朝代：清

银汉无声珠露湿。一抹秋痕，沁透诗人骨。冰簟凉生清梦惬。枕边茉莉花如雪。风飏罗帷灯欲灭。切切凄凄，向曙啼蛩急。远寺钟鸣催落月。纱窗微透东方白。
踏莎行·花朝
作者：陈嘉
朝代：清

芳草侵阶，落花辞树。韶光一半随流去。杏饧门巷又清明，踏青试约邻家女。旅燕初归，流莺欲语。垂杨绿遍闲庭宇。二分春色一分阴，一分不定晴和雨。
采桑子·丁巳寒食
作者：陈嘉
朝代：清
体裁：词

饧箫声里逢寒食，花映重帘。柳插高檐。芳草萋萋绿似烟。踏青怕上西湖路，莺语堤边。鹃泣山前。麦饭家家扫墓田。
长相思·春日湖上
作者：陈嘉
朝代：清

苏堤长。白堤长。百卉齐开斗艳阳。莺莺燕燕忙。桃花香。柳花香。画舫笙歌满岸傍。销金锅未荒。
鹧鸪天·春晚
作者：陈嘉
朝代：清

幕底层阴黯绮栊。柳枝摇曳怨东风。鹧鸪声里春将晚，满地苍苔糁落红。情默默，恨重重。一年芳事惜匆匆。縻芜远道无消息，肠断零烟剩雨中。
挽张之洞联
作者：陈嘉会
朝代：清
体裁：联

全局系安危，即论力保东南，已自元黄同再造；作人兴教育，不独泽流湘鄂，长仰宗风哭大师。
山居
作者：陈嘉宣
朝代：清

黄木为冠葛作衣，淡然无欲是玄机。茂林深处人来少，独掩柴关坐翠微。
挽张之洞联
作者：陈嘉榖
朝代：清
体裁：联

平生遭遇两文襄，那堪听鼓金陵，鬓丝似雪；举世推崇一元老，遽尔乘槎银汉，心事如潮。
挽张之洞联
作者：陈嘉馰
朝代：清
体裁：联

擢高科，登显秩，我公何足为荣，数卌年忧国忘家，到今沧海横流，匡扶尤力；充讲席，备译员，下士岂堪云报，忆三载耳提面命，此后云霄万古，想像徒劳。
挽张之洞联
作者：陈国培
朝代：清
体裁：联

硕学贯中西，卅载宣猷，绿野同怀裴晋国；大名垂宇宙，四方多难，苍生齐哭范希文。
挽张之洞联
作者：陈国士
朝代：清
体裁：联

诸葛名士，曲江风度，管子奇才，颉颃惟史册数人，合儒家法家政治家，大书立传；粤海波澄，鄂渚云飞，吴江枫冷，锁钥虚东南半壁，与学界军界工商界，同声哭公。
古意
作者：陈国政
朝代：清
体裁：古风

浮云蔽中野，徬徨动四顾。物理有同心，枯株思雨露。当代觏鸿儒，折旋中矩度。世道殊古今，交游间新故。所志在伊吕，慨然发深慕。穷达自有常，圣贤亦由素。旦暮无易情，千载通神寤。凉风谷中来，流泉涧中聚。抱膝发高吟，忘机下鸥鹭。
览镜
作者：陈国政
朝代：清
体裁：七言律诗

览镜萧疏祗自嗤，閒思往事独支颐。短才未敢窥鹦鹉，白发何须著鵔鸃。生计由来同泛梗，归心今已在江蓠。衰年事业凭谁寄，百尺云根五字诗。
送亡友杜紫安归葬渠梁晚登文昌阁
作者：陈国政
朝代：清
体裁：五言律诗

紫薇瞻象肃，层阁倚清虚。江影流天表，云容入绮疏。观文怀北斗，挂剑忆南徐。欲尽登临兴，幽忧日未除。
贺门生王某入泮联
作者：陈国昌
朝代：清
体裁：联

科名自阴骘中来，艳说乃翁培植德；宰相从秀才做起，期为大厦栋梁才。
挽彭玉麟联
作者：陈国柱
朝代：清
体裁：联

观九重予谥，即两字受知，严执注，痛陈词，此固非勉强；以一介书生，为三朝元老，闻当时，传后世，而亦又何悲。
挽张之洞联
作者：陈国栋
朝代：清
体裁：联

世界正东西大同，知识互换，文明竞争，惟劝学两篇，能补昌黎原道论；荆襄为南北锁钥，轮轨交通，工商林立，登岘山四顾，怕读羊公堕泪碑。
曹仁宪谨荣寿
作者：陈国琛
朝代：清

才冠河东孰与京，平章百姓玉壶清。村庄不见催科迫，衢巷惟闻纳税轻。德政钦明光紫极，仁风远播达长庚。陶钧万物功无量，寿比南山拟祖彭。
谒尼山
作者：陈国瑞
朝代：清
体裁：七言律诗

巍巍雄镇倚晴空，一抹烟岚黛色浓。深处半含金翡翠，层峦高插玉芙蓉。云开虎洞清溪绕，雨卧龙碑碧藓封。三献礼成閒伫立，手扪日月思从容。
黄鹤楼联
作者：陈国瑞
朝代：清
体裁：联

黄鹤飞来复飞去；白云可杀不可留。
落叶
作者：陈国顺
朝代：清

昨夜丰钟报晓霜，风前脱却翠云裳。行踪未敢忘沟壑，根干还期作栋梁。奉使苏卿羁绝域，迁官白傅谪浔阳。黄沙路远须珍重，枝上曾经栖凤凰。一曲骊歌别故关，天涯流落几时还。鸿寻旧爪迷前渡，马踏寒声过远山。白板小桥残照下，红墙萧寺暮云间。飘零易触金闺恨，折损芙蓉镜里颜。
落叶·其一
作者：陈国顺
朝代：清

昨夜丰钟报晓霜，风前脱却翠云裳。行踪未敢忘沟壑，根干还期作栋梁。奉使苏卿羁绝域，迁官白傅谪浔阳。黄沙路远须珍重，枝上曾经栖凤凰。
落叶·其二
作者：陈国顺
朝代：清

一曲骊歌别故关，天涯流落几时还。鸿寻旧爪迷前渡，马踏寒声过远山。白板小桥残照下，红墙萧寺暮云间。飘零易触金闺恨，折损芙蓉镜里颜。
冈山
作者：陈圣彪
朝代：清

车行十里见冈山，山接云连万仞间。高阜野花红灼灼，平畴春水绿閒閒。雄分壁垒龟蛇合，势奠波涛竹木环。声教渐随新位置，一犁膏雨润沙湾。
节妇郑氏诗
作者：陈圣彪
朝代：清

珠沉玉碎失光辉，皓月贞心斗雪飞。慷慨果能酬妇道，从容原欲慰庭闱。镜台夜静双鸾渡，华表春深两鹤归。千古精灵应不散，九原含笑伴乌衣。
赤嵌城观海
作者：陈圣彪
朝代：清

孤城独上俯瀛洲，极目苍茫一望收。落日半痕天共白，晚潮千顷月同流。沧溟隐入蛟龙窟，岛屿寒生海市楼。波浪不扬征战息，舳舻閒作钓鱼舟。
集唐人宫词联
作者：陈圳
朝代：清
体裁：联

云渡锁窗金牍湿；月当银汉玉绳低。
集唐人宫词联
作者：陈圳
朝代：清
体裁：联

后宫得宠人争附；广宴当歌曲易终。
集唐人宫词联
作者：陈圳
朝代：清
体裁：联

扇裁月魄羞难掩；灯涩秋光静不眠。
集唐人宫词联
作者：陈圳
朝代：清
体裁：联

杨柳楼台凝晚翠；芙蓉帘幕扇秋红。
集唐人宫词联
作者：陈圳
朝代：清
体裁：联

椒房窈窕连金屋；珠箔轻明拂玉墀。
集唐人宫词联
作者：陈圳
朝代：清
体裁：联

流莺百啭和残漏；海燕双飞坐禁林。
集唐人宫词联
作者：陈圳
朝代：清
体裁：联

炉烟乍起开仙仗；魂梦先飞近御香。
集唐人宫词联
作者：陈圳
朝代：清
体裁：联

翠袖自随回雪转；红颜无奈落花多。
集唐人宫词联
作者：陈圳
朝代：清
体裁：联

蓝丝重勒金条脱；绀发初簪玉叶冠。
集唐人宫词联
作者：陈圳
朝代：清
体裁：联

蛾眉不入秦台镜；乐府皆传汉国词。
集唐人宫词联
作者：陈圳
朝代：清
体裁：联

蟾蜍夜艳秋河月；乳燕凉飞玉宇风。
集唐人宫词联
作者：陈圳
朝代：清
体裁：联

银杯乍灭中心火；绛缕犹封系臂纱。
集唐人宫词联
作者：陈圳
朝代：清
体裁：联

镜奁尘暗同心结；金粟妆成扼臂环。
集唐人宫词联
作者：陈圳
朝代：清
体裁：联

青琐银簧云母扇；罗幛翠被郁金香。
集唐人宫词联
作者：陈圳
朝代：清
体裁：联

飞罗半卷银题影；芳草长含玉辇尘。
集唐人宫词联
作者：陈圳
朝代：清
体裁：联

龙衔宝盖承朝日；兽坐金床吐碧烟。
集唐人闺词联
作者：陈圳
朝代：清
体裁：联

兰麝飘香初解佩；水仙移镜懒梳头。
集唐人闺词联
作者：陈圳
朝代：清
体裁：联

孔雀钿寒窥沼见；笼禽山晓隔帘呼。
集唐人闺词联
作者：陈圳
朝代：清
体裁：联

惊风乱飐芙蓉水；秋月空悬翡翠帘。
集唐人闺词联
作者：陈圳
朝代：清
体裁：联

愁怜粉艳飘歌席；回看罗衣积泪痕。
集唐人闺词联
作者：陈圳
朝代：清
体裁：联

疏帘看织螵蛸网；远信闲封豆蔻花。
集唐人闺词联
作者：陈圳
朝代：清
体裁：联

白苎不堪论古意；丁香空解结同心。
集唐人闺词联
作者：陈圳
朝代：清
体裁：联

空翠入帘窥素貌；残红满地碎香钿。
集唐人闺词联
作者：陈圳
朝代：清
体裁：联

金盆已覆难收水；明月无情却上天。
集唐人闺词联
作者：陈圳
朝代：清
体裁：联

金缕机中抛锦字；紫烟衣上绣春云。
集唐人闺词联
作者：陈圳
朝代：清
体裁：联

香烛有光妨宿燕；碧池新涨浴娇鸦。
集唐人闺词联
作者：陈圳
朝代：清
体裁：联

香迷蛱蝶投红烛；尘压鸳鸯废锦机。
集唐人闺词联
作者：陈圳
朝代：清
体裁：联

鸦髻巧梳金翡翠；麝熏微度绣芙蓉。
康对山故里
作者：陈均
朝代：清

不避貂珰竟独行，故人情重一官轻。膺滂苦自争门户，嵇吕真能共死生。千里关河迷锦瑟，十年丝竹老无城。平生长物惟腰鼓，好著岑牟奏几声。
春溜泉
作者：陈坚
朝代：清
体裁：七言绝句

悬崖下溜绿澌澌，寿字岩前冻解时。泉水暗随春意动，韶光已被蛰龙知。
臭珠
作者：陈埙伯
朝代：清
体裁：联

臭逐不妨来海上；珠还何日返天南。
得家信
作者：陈培
朝代：清

接得家书至，开函不忍看。母妻艰事畜，儿女困饥寒。客路五千里，乡思一万端。凭谁诉衷曲，永夜发长叹。
惠州道中元宵
作者：陈培
朝代：清

去岁南昌晚棹游，今年佳节又循州。天涯知己杯中物，眼底灯花梦里愁。两部更传蓬艇鼓，一轮月近酒家楼。悤悤底事成漂泊，羡尔忘机水上鸥。
重阳后六日家太史泓兄署中观菊，兼呈高矩亭
作者：陈培
朝代：清

龙山未遂登临兴，官署仍依篱畔香。浅碧丛中舒晚色，深红队里傲微霜。花枝烂若金莲燄，诗思清同玉漏长。吟咏更逢高季迪，客窗重与醉萸觞。
南越王墓
作者：陈培脉
朝代：清

天下亡秦日，乘时据粤中。自娱聊窃帝，大长竟称雄。炎海风涛壮，孤坟草木空。千年馀霸气，常绕尉佗宫。
徐州怀古
作者：陈培脉
朝代：清

纷纷楚汉当年事，凭吊西风向战场。隆准至今尊帝号，重瞳终古怨天亡。吕梁涛落蛟龙走，芒砀云深虎豹藏。王气彭门消歇尽，孤城一望水茫茫。
恒山二首
作者：陈培脉
朝代：清

上应天枢象北辰，众山环拱碧嶙峋。云霞隐见金银阙，昏旦盘旋日月轮。呼吸苍冥通一气，逍遥紫峤会群真。阳终阴始扶元化，朔漠长留太古春。氤氲雾霭拥危峦，象肖灵蛇势郁盘。望去神光凌斗极，飞来秀色落桑乾。龙潭云出千岩雨，虎口风生万壑寒。我欲摩崖登绝顶，扶摇何处觅青鸾。
恒山二首·其一
作者：陈培脉
朝代：清

上应天枢象北辰，众山环拱碧嶙峋。云霞隐见金银阙，昏旦盘旋日月轮。呼吸苍冥通一气，逍遥紫峤会群真。阳终阴始扶元化，朔漠长留太古春。
恒山二首·其二
作者：陈培脉
朝代：清

氤氲雾霭拥危峦，象肖灵蛇势郁盘。望去神光凌斗极，飞来秀色落桑乾。龙潭云出千岩雨，虎口风生万壑寒。我欲摩崖登绝顶，扶摇何处觅青鸾。
登娑罗坪
作者：陈培脉
朝代：清

绝壁迢迢上，忘危胜可探。百盘穷大壑，千仞度层岚。采药逢毛女，藏书问老？。白云如可卧，一枕学图南。
登娑罗坪
作者：陈培脉
朝代：清
体裁：五言律诗

绝壁迢迢上，忘危胜可探。百盘穷大壑，千仞度层岚。采药逢毛女，藏书问老�。白云如可卧，一枕学图南。
登慈恩寺浮图
作者：陈培脉
朝代：清

飘然天半御风轻，身在浮图绝顶行。三辅山河掌上尽，五陵云树望中平。絪氲香界从朝暮，高下桑田几变更。故事尚传唐进士，曲江宴罢共题名。
相逢行赠宋六木天
作者：陈培脉
朝代：清

一年相逢在辇下，秋雨槐花对僧舍。同时献策不见收，剧饮淋漓共悲咤。一年相逢在济南，拥炉未尽深宵谈。乌啼晓霜催别绪，送君道上鞭羸骖。一年相逢在淮口，我挂征帆方疾走。君时追送骑马来，隔岸遥遥但挥手。淮口一去岁一更，断蓬落叶愁飘零。讵意今宵灯火里，相逢又在曹丘城。人生聚散本难定，暗中有物持其柄。一年一度一相逢，如我与君良足庆。欢游莫道在异乡，寒梅著花春酒香。日日看花共饮酒，从今且得无参商。
蓬莱阁观海和观察宋公
作者：陈培脉
朝代：清

杰阁崚嶒倚杳冥，凭高望远极东溟。龙宫潮涌千重白，蜃市烟消万点青。鞭石荒唐怀霸主，浮槎恍忽遇仙灵。蓬莱咫尺非难到，便欲携筇叩紫扃。
陈留吊蔡中郎二十四韵
作者：陈培脉
朝代：清

道出陈留郡，车停颍水滨。不胜怀古意，为吊鼓琴人。王粲称前辈，张衡记后身。轶才真旷世，伟貌迥殊伦。淹贯鸿都学，辉皇清庙珍。于时良策蕴，应诏直言陈。鸾凤偏垂翅，骊龙漫角鳞。幽囚北寺狱，远徙朔方尘。祸稔天心酷，忧深国步屯。妖氛缠黑气，贼寇起黄巾。炎祚倾危日，枭雄剥乱辰。徵车怜迫促，解绶悔逡巡。殄灭嗟元恶，弥缝赖大臣。然脐诚已晚，动色亦何因。过细宁难宥，冤奇竟莫伸。踉跄付廷尉，涕泣遍朝绅。已矣儒宗失，悲哉史笔沦。无儿延嗣续，有女历艰辛。忠孝名终在，风流迹未泯。篆书垂一代，碑版照千春。尚论追芳轨，遐思托德邻。茫茫寻故里，寂寂委荒榛。事往浮云散，文传炳日新。虎贲犹得似，想象为伤神。
挽曾国荃联
作者：陈基湘
朝代：清
体裁：联

一门将相佐中兴，共羡棠棣竹林，寿世勋名同不朽；半壁东南思遗爱，矧为师生部属，感恩知遇更何堪。
游齐山
作者：陈塾
朝代：清
体裁：古风

怪石临湖滨，万态藏在腹。不入腹之中，焉知真面目。如蚁穿明珠，石径随屈曲。岩洞七十二，半日游五六。山鸟向人啼，空翠手可掬。寒英发孤岩，清风散幽馥。石墨残莓苔，扪崖次第读。秋色横苍然，夕阳耀林麓。湖水摇天光，众峰无定绿。探奇兴未穷，欲借白云宿。
翠微堤
作者：陈塾
朝代：清
体裁：七言律诗

树里娇莺恰恰啼，东风吹我度长堤。半湖春水摇山影，一路香泥印马蹄。钓艇纶垂新柳外，酒楼帘卷小桥西。伊谁擪笛穿云落，三叠梅花日已低。
寄怀周端臣
作者：陈增新
朝代：清
体裁：七言绝句

金州明月路三千，目断榆关落雁天。一自短辕人去后，晓乌啼彻旧台边。
富春览古
作者：陈增新
朝代：清
体裁：古风

王气在吴会，龙兴由富春。中原方窃帝，沧海未称臣。尺檄亲提百万师，先驱邺下黄须儿。大乔承宠临妆阁，无那营中大星落。可怜人杰孙伯符，事业尽付紫髯奴。荆州借去无消息，馀勇还能撑半壁。自此东南斥堠平，牙樯日夕逐潮声。郁葱犹是南冈色，遗庙荆榛狖夜鸣。
明妃怨
作者：陈增新
朝代：清
体裁：五言律诗

不分承恩宠，何劳省画图。含嚬辞永巷，缄怨即长途。觱篥边霜苦，琵琶汉月孤。燕支山下过，曲奏小单于。
秋日杂感·其一
作者：陈增新
朝代：清
体裁：七言律诗

南云万里接中华，此日滇池泛汉槎。戍满夜郎春舞纛，马腾天女晚吹笳。渡泸羽扇摇三伏，下濑兵符按五花。周礼职方传露版，行销金甲事烧畬。
秋日杂感·其二
作者：陈增新
朝代：清
体裁：七言律诗

蜀檄西南未解兵，羽书旁午夜闻钲。方愁夔子沈鱼复，岂意蓬婆款锦城。赤甲山前初奏凯，青羌帐下自通名。当知剑阁非难据，乘传相如檄草成。
和张树筠先生咏怀二首
作者：陈增源
朝代：清

岐黄垂训几多年，惟有先生得奥玄。诊脉神超三九候，调方义贯万千篇。活人妙诀时时用，济世真言代代传。更喜萱帏康健在，莱衣绚彩药陶然。轻财重义似疏狂，苦读医书目渐伤。伊圣汤醪原自作，炎皇药饵亦亲尝。人情在在期长寿，天德生生不尽藏。衣钵克承为哲嗣，从今德泽更无量。
和张树筠先生咏怀二首·其一
作者：陈增源
朝代：清

岐黄垂训几多年，惟有先生得奥玄。诊脉神超三九候，调方义贯万千篇。活人妙诀时时用，济世真言代代传。更喜萱帏康健在，莱衣绚彩药陶然。
和张树筠先生咏怀二首·其二
作者：陈增源
朝代：清

轻财重义似疏狂，苦读医书目渐伤。伊圣汤醪原自作，炎皇药饵亦亲尝。人情在在期长寿，天德生生不尽藏。衣钵克承为哲嗣，从今德泽更无量。
园中晓起
作者：陈壤
朝代：清
体裁：古风

晓来天气凉，酒醒梦亦醒。闲窗蕉露多，滴响入清听。披衣下台阶，随步过花径。残月犹在池，无风水光定。隔林有茅庵，飘来数声磬。
文殊院
作者：陈壤
朝代：清
体裁：五言律诗

飞成不能度，一梯青到天。石奇成五色，松小亦千年。密雾凝秋雨，疏钟入夜泉。山高寒气重，一醉伴云眠。
独坐有怀
作者：陈壤
朝代：清
体裁：古风

独坐忽不乐，对酒犹歔欷。开帘立阶前，秋月照我衣。故人久离别，何日方来归。忽听云中雁，又向江南飞。
挽张百熙联
作者：陈士干
朝代：清
体裁：联

破除二千年锢习，为中土力辟文明，他时民智国强，维公尸之；造就数万辈后生，令我曹咸濡教泽，今日顶礼膜拜，乃吾分也。
挽张百熙联
作者：陈士廉
朝代：清
体裁：联

朝政未革，殉之以身，伤哉四日弥留，九死难消家国恨；世变需才，言犹在耳，对此群流莽荡，孤怀谁喻楚臣心。
春日杂诗
作者：陈士廉
朝代：清

被发翩然下大荒，黄尘四塞日生芒。人间历尽无量劫，亿万千年心不殇。痛哭陈书累万言，兰呻蕙叹诉烦冤。君王爱老臣年少，合托湘流吊屈原。偶控茅龙谒紫微，汉家故事已全非。羊头烂贱通侯贵，愿借天钱十万归。璇机玉杼日纷纷，争向天孙乞锦雯。新络冰丝千万缕，可能持赠沈休文。七宝庄严妙道参，敕书初拜紫囊函。淮王何意私鸡犬，得附青云自不凡。
春日杂诗·其一
作者：陈士廉
朝代：清

被发翩然下大荒，黄尘四塞日生芒。人间历尽无量劫，亿万千年心不殇。
春日杂诗·其三
作者：陈士廉
朝代：清

偶控茅龙谒紫微，汉家故事已全非。羊头烂贱通侯贵，愿借天钱十万归。
春日杂诗·其二
作者：陈士廉
朝代：清

痛哭陈书累万言，兰呻蕙叹诉烦冤。君王爱老臣年少，合托湘流吊屈原。
春日杂诗·其五
作者：陈士廉
朝代：清

七宝庄严妙道参，敕书初拜紫囊函。淮王何意私鸡犬，得附青云自不凡。
春日杂诗·其六
作者：陈士廉
朝代：清

浊世翩翩署雁衔，珠冠玉佩两当衫。而今始识优旃乐，舞罢回渡奏阮咸。
春日杂诗·其四
作者：陈士廉
朝代：清

璇机玉杼日纷纷，争向天孙乞锦雯。新络冰丝千万缕，可能持赠沈休文。
东山寺
作者：陈士望
朝代：清
体裁：七言律诗

峻峋山寺近城东，杖屐追随御晓风。峡日初融舟历历，江烟忽结树濛濛。花兼酒晕春愁减，茗带香清夜话同。偶尔招寻成信宿，挥毫题壁气如虹。
自镇境山过东山寺
作者：陈士望
朝代：清
体裁：五言律诗

久睛云不系，层次见山容。微径分幽草，悬崖咽古松。帆开秋水渡，寺近夕阳钟。竹杖斜拖去，行行历几重。
城西晚眺
作者：陈士杜
朝代：清

日暮临高堞，江城返照中。暝烟生远岫，秋水送孤篷。岸迥芦花白，林疏柿叶红。晚山钟磬发，惆怅下西风。
挽彭玉麟联
作者：陈士杰
朝代：清
体裁：联

同侪只几辈仅存，那堪雾黯星沉，南岳又惊奇士殒；隔岁向三潭小住，际此风和日暖，西湖应盼主人回。
挽郭嵩焘联
作者：陈士杰
朝代：清
体裁：联

言不随俗，行不阿时，同侪中谁似史鱼正直；才可经邦，文可华国，千秋后争看有道碑铭。
西湖刘典祠联
作者：陈士杰
朝代：清
体裁：联

从左相国而来，电扫雷轰，力战始有今日；距蒋公祠不远，风晨月夕，过谈当忆平生。
西湖左宗棠祠联
作者：陈士杰
朝代：清
体裁：联

地近岳王坟，死后不孤，蒋庙刘祠皆旧部；奠酌圣湖水，生前有语，六桥三竺许重来。
山行
作者：陈士璠
朝代：清

纡曲疑无路，苍茫别有天。桥欹藤蔓络，磴断草痕连。啼鸟破山雨，落花香涧泉。风尘惭俗吏，徙倚暮云边。
蜀江
作者：陈士璠
朝代：清

顺流直下瑞阳城，荡桨横溪自在行。杨柳如烟春似梦，落花时节近清明。
咏鹤
作者：陈士荣
朝代：清

生来素质岁峥嵘，养就凌霄羽翮成。仙骨閒凭高士相，风神懒共俗人行。飞回洛浦孤踪冷，舞罢青田瘦影横。早晚蓬壶应可到，心期未许白鸥盟。九皋云净紫烟生，磊落低昂各有情。忽讶泬寥天万里，乍听清唳月三更。依依同警商秋露，寂寂还传羽客笙。此日声闻应更远，漫怜吴市一时倾。一种清癯野性全，寒汀寂立迥翩翩。松风吹过惊秋冷，涧水听残顾影怜。懒甚不寻沧海梦，病馀閒对白云眠。谁教骨格长如此，却笑人间浪学仙。翛然饮食自昂藏，不待乘轩兴更长。雅态肯同鸡鹜侣，高情谁共水云乡。昆崙珠树闲来往，瑶圃芝田足稻粱。独有主人恩尚在，天居崇绝最难忘。不向三山更买山，一声便欲过烟鬟。托身合在青霄稳，放志无如碧海闲。阅万古情空世累，寻千年迹到人寰。应怜无复林和靖，谁与西湖订往还。遮莫逍遥息世机，松林梅坞自依依。閒看旧侣摩霄去，独爱清池对影飞。心到静时残月晓，梦初回处一僧归。十年城郭虽如旧，未许逢人问是非。疏风吹下夜森沈，彷佛箫音起碧岑。阆苑有书犹未附，网罗何处漫相侵。天教松月同昏晓，地许沧江共古今。更有仙踪不到处，一群清影自追寻。世事桑沧一局棋，飘然相顾亦堪悲。翱翔才信乾坤阔，来去何嫌岁月迟。鸥鹭有情同浩荡，凤鸾无意偶追随。数声纵许人间听，流水行云两不知。
咏鹤·其一
作者：陈士荣
朝代：清

生来素质岁峥嵘，养就凌霄羽翮成。仙骨閒凭高士相，风神懒共俗人行。飞回洛浦孤踪冷，舞罢青田瘦影横。早晚蓬壶应可到，心期未许白鸥盟。
咏鹤·其七
作者：陈士荣
朝代：清

疏风吹下夜森沈，彷佛箫音起碧岑。阆苑有书犹未附，网罗何处漫相侵。天教松月同昏晓，地许沧江共古今。更有仙踪不到处，一群清影自追寻。
咏鹤·其三
作者：陈士荣
朝代：清

一种清癯野性全，寒汀寂立迥翩翩。松风吹过惊秋冷，涧水听残顾影怜。懒甚不寻沧海梦，病馀閒对白云眠。谁教骨格长如此，却笑人间浪学仙。
咏鹤·其二
作者：陈士荣
朝代：清

九皋云净紫烟生，磊落低昂各有情。忽讶泬寥天万里，乍听清唳月三更。依依同警商秋露，寂寂还传羽客笙。此日声闻应更远，漫怜吴市一时倾。
咏鹤·其五
作者：陈士荣
朝代：清

不向三山更买山，一声便欲过烟鬟。托身合在青霄稳，放志无如碧海闲。阅万古情空世累，寻千年迹到人寰。应怜无复林和靖，谁与西湖订往还。
咏鹤·其八
作者：陈士荣
朝代：清

世事桑沧一局棋，飘然相顾亦堪悲。翱翔才信乾坤阔，来去何嫌岁月迟。鸥鹭有情同浩荡，凤鸾无意偶追随。数声纵许人间听，流水行云两不知。
咏鹤·其六
作者：陈士荣
朝代：清

遮莫逍遥息世机，松林梅坞自依依。閒看旧侣摩霄去，独爱清池对影飞。心到静时残月晓，梦初回处一僧归。十年城郭虽如旧，未许逢人问是非。
咏鹤·其四
作者：陈士荣
朝代：清

翛然饮食自昂藏，不待乘轩兴更长。雅态肯同鸡鹜侣，高情谁共水云乡。昆崙珠树闲来往，瑶圃芝田足稻粱。独有主人恩尚在，天居崇绝最难忘。
重九登楼
作者：陈士荣
朝代：清

两度重阳忆壮游，况逢佳节更登楼。临风有客开襟挹，入座何人借箸筹。平远江山天淡荡，高寒云物影沈浮。凭栏几遍难成句，崔灏题诗在上头。宦情羁思两难堪，且喜追陪竟日谈。物外箫疏容我览，望中区画几人谙。雁归中泽声犹急，蝶绕东篱舞正酣。敢谓独醒拚一醉，笙歌宴罢漏敲三。
重九登楼·其一
作者：陈士荣
朝代：清

两度重阳忆壮游，况逢佳节更登楼。临风有客开襟挹，入座何人借箸筹。平远江山天淡荡，高寒云物影沈浮。凭栏几遍难成句，崔灏题诗在上头。
重九登楼·其二
作者：陈士荣
朝代：清

宦情羁思两难堪，且喜追陪竟日谈。物外箫疏容我览，望中区画几人谙。雁归中泽声犹急，蝶绕东篱舞正酣。敢谓独醒拚一醉，笙歌宴罢漏敲三。
夜坐亭边
作者：陈士规
朝代：清

幽栖耽静僻，息影隐疏林。寒塘隔野寺，镫远烟际沉。露白秋草间，百虫感何深。潸然数行下，徒怀壮士心。烦忧结不散，流响寄鸣琴。天高银汉迥，落月欲横参。
挽曾纪泽联
作者：陈壮猷
朝代：清
体裁：联

星轺使八万里外，立德立言立功，千古大名高日下；衣钵受十三年前，教勤教清教慎，一朝闻耗痛山颓。
挽张之洞联
作者：陈夔麟
朝代：清
体裁：联

尊经功在川，救灾功在晋，御侮功在粤，安社稷功在鄂湘，两字易名，匪躬日下铭贞石；理财无私蓄，用人无私函，荐贤无私交，慎赏罚无私喜怒，廿年属吏，陨涕风前落大星。
常熟游兴福寺
作者：陈夔龙
朝代：清

幼读常建诗，神往破山寺。此来日过午，挈伴寻初地。寺僧笑相迎，琐琐询姓字。我已如韩康，埋名厌居肆。镇日爱看山，愿续霞客记。百年祇须臾，浮生本如寄。万方正多难，一老已忘世。酒家何处有，山景谋一醉。
挽张之洞联
作者：陈夔龙
朝代：清
体裁：联

古今几许人才，贾董之文，房杜之业，陶庾之勋，一个能容兼众美；江汉长留遗爱，军学有堂，丝麻有局，枪铁有厂，萧规具在愧曹随。
挽张百熙联
作者：陈夔龙
朝代：清
体裁：联

同埽六街尘，记从车笠论交，正我留洛中，君来岐下；大庇万间厦，共卜金瓯入相，惜神归衡岳，梦冷潇湘。
贺张百熙60寿联
作者：陈夔龙
朝代：清
体裁：联

帝祝康强，天锡纯嘏；功宣平准，勋勒旂常。
客途长至
作者：陈大化
朝代：清
体裁：七言绝句

天时又报一阳初，故院梅花放也无。却喜江南风气暖，早看春色满前途。
舟过江村
作者：陈大化
朝代：清
体裁：七言绝句

日拥琴书驾一航，计程今已到江乡。不知身入王维画，红树青山雁几行。
送别友人归里
作者：陈大化
朝代：清
体裁：七言律诗

蓟门分手意如何，客邸情亲半载多。醉卷白波输酒敌，题残红蜡伏诗魔。桃花水驿风千里，杨柳旗亭月一梭。好去故乡寻乐事，却教云树费吟哦。
石镜
作者：陈大受
朝代：清

天地何年铸，风霆几拭尘。惟虚方受物，善鉴始如神。夜月悬双照，江花映早春。谁言肝膈里，烛处让西秦。
菩萨蛮
作者：陈大成
朝代：清

莲塘过雨花开遍，水亭长日涨清宴。曾记有人同，脸霞相向红。今宵重听雨，藕断莲心苦。盼得花再开，那人来不来。
过碧山吟社有感
作者：陈大成
朝代：清

春申涧上古棠梨，十老风流尚在兹。盛世亭台传胜地，暮年诗酒动当时。碧山人去无遗构，白社台荒有断碑。今日飘零孙子在，寒泉照我鬓如丝。
过秦楼·访梅过读书台有感
作者：陈大成
朝代：清

一带青松，半湾绿水，此是谁家位置。拊膺惆怅，低首沈吟，说甚平泉兴替。想为燕去梁空，总到春来。一年长闭。剩虬梅几树，有时和雨，暗垂香泪。问昔日金谷亭台，药栏花屿，只有青山曾记。痛深绣虎，肠断西州，我比羊昙憔悴。门对晴峦，杜鹃还似当年，怨红啼翠。记未园诗句，吟向暮钟声里。
常理斋挽诗
作者：陈大文
朝代：清

巴江万古自流东，黯淡江头夜夜风。筹饷曾输粮积阜，冲营犹吐气成虹。邛须我友嗟从义，屡顾尔奴叹匪躬。早晚洗兵银瓮出，忠魂凛凛太清中。一官遂志在疆场，华表归来鹤梦长。雨洗碧燐星燄冷，风吹白骨土花香。蜀山峰起皆遗恨，辽海波平是故乡。忠孝完人青史重，衣冠有墓仰崇冈。
常理斋挽诗·其一
作者：陈大文
朝代：清

巴江万古自流东，黯淡江头夜夜风。筹饷曾输粮积阜，冲营犹吐气成虹。邛须我友嗟从义，屡顾尔奴叹匪躬。早晚洗兵银瓮出，忠魂凛凛太清中。
常理斋挽诗·其二
作者：陈大文
朝代：清

一官遂志在疆场，华表归来鹤梦长。雨洗碧燐星燄冷，风吹白骨土花香。蜀山峰起皆遗恨，辽海波平是故乡。忠孝完人青史重，衣冠有墓仰崇冈。
晴川阁联
作者：陈大文
朝代：清
体裁：联

杰观飞甍，槛外蜀吴横万里；风帆沙鸟，天边江汉涌双流。
九江夜泊
作者：陈大章
朝代：清

解帆及夕阳，系舟傍枯柳。天低九派流，浪抱孤城走。奇峰插斗南，雄势压江右。云中五老人，见我时招手。静夜冷鱼龙，古戍沉刁斗。欹枕不成眠，且饮浔阳酒。
同张宏蘧登黄鹤楼
作者：陈大章
朝代：清
体裁：七言律诗

平楚风烟莽四围，醉舒望眼欲无依。人当元气中间立，鸟向孤云尽处飞。酒肆浪传辛氏法，羽流閒著洞仙衣。上楼脚力休誇健，更蹑危亭坐翠微。
戊子生日书怀二首
作者：陈大章
朝代：清

少日凌兢履畏途，抽身云水补桑榆。负薪未便惭翁子，学句犹能傲达夫。勋业尽抛青琐客，形容尚类列仙癯。萧条四壁空无有，新挂庐山瀑布图。观化久师齐物叟，忘机甘作灌园人。熊鱼自古难兼味，木雁中间可置身。野艇笼烟催放鹤，断槎欹石坐垂纶。一编最爱《襄阳传》，聊为清时备隐沦。
戊子生日书怀二首·其一
作者：陈大章
朝代：清

少日凌兢履畏途，抽身云水补桑榆。负薪未便惭翁子，学句犹能傲达夫。勋业尽抛青琐客，形容尚类列仙癯。萧条四壁空无有，新挂庐山瀑布图。
戊子生日书怀二首·其二
作者：陈大章
朝代：清

观化久师齐物叟，忘机甘作灌园人。熊鱼自古难兼味，木雁中间可置身。野艇笼烟催放鹤，断槎欹石坐垂纶。一编最爱《襄阳传》，聊为清时备隐沦。
春霁偕诸子登南楼
作者：陈大章
朝代：清
体裁：七言律诗

庾楼春暖柳新湾，怀想风流不可攀。画栋光浮千树色，碧窗晴映一峰间。巫云远向三湘出，衡雁遥从七泽还。极目重檐望江北，片帆何处是燕山？
次韵姜西溟秋日杂感
作者：陈大章
朝代：清

珥笔频年在石渠，一囊官粟百无馀。伯鸾本不因人热，中散从知与世疏。尺蠖屈伸存我法，蜗牛负戴亦吾庐。短檠取次新凉入，珍重穷愁且著书。
洪山四咏·其一
作者：陈大章
朝代：清
体裁：古风

寺门古松何赑屃？云是鄂王手亲植。虬枝累劫未成灰，铁干参天原自植。六陵花鸟久成空，剩水残山夕照中。莫更南枝分背向，萧萧大树总悲风。
洪山四咏·其三
作者：陈大章
朝代：清
体裁：古风

创始传自贞观朝，骑虚凿空结搆牢。仰穿渐出幽撑杪，俯瞰忽与浮云高。渺渺废兴知几代，目击横流沧海外。径须搔首叩青天，愁听风铃语茫昧。
洪山四咏·其二
作者：陈大章
朝代：清
体裁：古风

逢逢鼓声闻十里，江涛怒捲蛟龙徙。自从辽海到天南，万里腥风匝初地。宝宫法物故依然，金戈铁马记当年。试向云林开净梵，一时花雨满诸天。
洪山四咏·其四
作者：陈大章
朝代：清
体裁：七言律诗

出郭聊为一日閒，禅宫高倚翠微间。涛声遥撼三江口，岚气平开八分山。古殿龙蛇昏白昼，中田雀鼠走颓阛。晚来更蹑浮图顶，咫尺青霄路可攀。
熊襄悯公墓
作者：陈大章
朝代：清

钩党何荼酷，危关迄战争。有谁支一木，空自坏长城。万古苌弘血，深山董相茔。揽衣频下拜，无泪洒荒荆。罢阃归田后，囊头对狱辞。孤忠传异代，野史记当时。事与水云逝，名同日月垂。夕阳孤照外，犹树大明碑。
熊襄悯公墓·其一
作者：陈大章
朝代：清

钩党何荼酷，危关迄战争。有谁支一木，空自坏长城。万古苌弘血，深山董相茔。揽衣频下拜，无泪洒荒荆。
熊襄悯公墓·其二
作者：陈大章
朝代：清

罢阃归田后，囊头对狱辞。孤忠传异代，野史记当时。事与水云逝，名同日月垂。夕阳孤照外，犹树大明碑。
王文成纪功碑
作者：陈大章
朝代：清

武皇巡游不知疲，朝御豹房暮京西。群狐跳梁嗥且舞，摇摇九鼎一发危。宸濠衅踵寘鐇起，盘结肘腋成穷奇。堂堂孙许孙中丞燧、许按察逵仗节死，东南倾刻翻潢池。虔州中丞屹柱石，忠义愤发非人为。同时幕府盛才杰，戮力共竖天王旗。黄石矶前一再战，扫除凶焰无孑遗。事不浃旬功再造，只手半壁扶坤维。当时庙谋亦痴绝，露布已上重誓师。天子自将佩将印，六军雷动江淮湄。谤书何止盈一箧，当关虎豹皆狐狸。深谋豁达格神鬼，苦心退托随髡缁。开先寺前七佛碣，旁有大字镌崔嵬。雅颂严正揭日月，蝌蚪错落拿蛟螭。改元兆谶实天启，酬庸锡爵开祯期。平原之书次山笔，千载以后非公谁？昔从流传看拓本，顷来石壁瞻丰碑。公之英烈传万古，求之翰墨盖已卑。区区群儿肆口舌，剑首一吷终何施。呜呼奇人奇功不世出，使我摩挲再拜兴嗟咨。
瓮山拜耶律文正公墓
作者：陈大章
朝代：清

林转河阴长，遥峰粲可数。迤逦得瓮山，嵚嵌若覆釜。劫火土一抔，英灵耿万古。元祖昔龙兴，戎马日旁午。微公济世心，斯人尽豺虎。荒祠香火微，断碣聚鼯鼠。漠漠望秋云，含情空激楚。
登小孤山
作者：陈大章
朝代：清

蜀江万里浮鸿蒙，洞庭势峡彭蠡雄。小孤突起插天半，百川砥柱为之东。磴道虚无动寒色，渔舟一叶傍绝壁。蛟鼍正昼吼风霾，泱漭孤云天地白。参差楼观丽朝霞，绣鞶珠箔颜如花。阴岩咫尺蓄雷雨，怪树千岁盘龙蛇。吴楚雄关此第一，折戟沉沙莽萧瑟。凭阑决眦倚半酣，尽卷乾坤入诗笔。隔江清霭有彭郎，银河带水遥相望。舟师招手闻绝叫，急趁南风过马当。
送胡卜子南归
作者：陈大章
朝代：清

春光叫彻栗留音，赠别何堪折柳吟。空说高台收骏骨，只应敝帚享千金。五更风雨穷交泪，驿路莺花故国心。白雉冈头荒圃在，未妨述作老云林。
云谷山
作者：陈大观
朝代：清
体裁：古风

四书日行天，万古仰馀光。读之十五载，稍稍知惭惶。不辞千里远，意升文公堂。多谢退斋翁，为予指迷方。初来心犹疑，久之念俱忘。齿齿南涧石，庐峰正斜阳。云叶弄晴影，瑶花吹古香。失笑丹崖上，振衣岩溜傍。须臾林景开，仰见天苍苍。晦庵数弓屋，破碎云中央。土花照人碧，腐瓦如鸳鸯。下有神仙宅，金碧相焜煌。玉狗守洞口，白蟆绕丹房。上有赫曦台，冥邈超八荒。君山粒米小，沧海寸线长。乃知子朱子，胸次不可量。道高古无上，聊托千仞冈。斯人今已去，馀迹欣未忘。悠哉一长啸，宇宙空茫茫。
寒寺
作者：陈大观
朝代：清

寺□苔生壁，高僧恰两三。清风寒破衲，碧月冷香龛。雪压梅枝瘦，霜严鹤梦酣。钟声林外散，爽气入烟岚。
寒钟
作者：陈大观
朝代：清

古寺空山里，悠然响远钟。寒云生绝壑，冷气锁孤松。欲见僧踪杳，应惊鹤梦浓。清音何处度，岭树隔重重。
感事
作者：陈大鋐
朝代：清

张目人情动浩叹，近来颇放酒肠宽。中年哀乐如安石，小事糊涂是吕端。见说大堤因蚁溃，但愁故纸在蝇钻。旁人尽诧天孙巧，岂识文章有绣鞶。
石浪庵山楼社集分体分韵得四言人字
作者：陈大钧
朝代：清

眷怀锡麓，乘彼良辰。景序暄和，条风聿新。历磴纡缅，石浪粼粼。少憩磐石，整顿衣巾。翌然有楼，飞架嶙峋。凭栏企脚，动魄骇神。重湖铺前，叠嶂横陈。挥斥八极，何已何人。良朋共集，永日欣欣。可恨西日，不及逡巡。长啸下山，路黑邅迍。回首斯楼，烟深雾氓。
梅影
作者：陈奇芳
朝代：清

东风吹梦入烟村，月地云阶印浅痕。竹外横斜空色相，水边隐约认香魂。一枝欲寄人难折，三匝无依雀自喧。顾我清癯怜共瘦，琐窗徙倚向黄昏。
秋风
作者：陈奇芳
朝代：清

乍觉商飙动，园林色渐非。井梧吹欲堕，梁燕送将归。延爽开罗幕，迎凉卷纻衣。汉宫藏扇者，安命掩金扉。
千佛岩
作者：陈奉兹
朝代：清

神功谁所骋，劖凿到穹石。造天千佛青，无地一江碧。虚界独安立，征途挂今昔。龙门题传讹，石柜咏可绎。不知何处声，长啸苍崖划。雷雨春倒悬，渊泉夜开坼。孱蒙质所禀，调御性乃宅。伊余为此县，敢惮凌凫舄。
又过博浪鼓山
作者：陈奉兹
朝代：清

宦辙迢遥去不归，频来绝境趁斜晖。天垂地底根皆见，石上云端骨欲飞。顿辔长鸣犹马力，扬旌独戍亦兵威。书生得此殊荣幸，何怪人言貌尚肥。
夔州府
作者：陈奉兹
朝代：清

日斜孤帆旷，夔城始在地。渡头散人声，山色低鸟翅。不知江未束，误谓流已肆。虽殊安土情，似缓惊波意。入舟庆老母，出舟穷远视。西知天有余，东望峡已閟。却问滟滪堆，长年烦指示。奇姿混黛色，少小知名字。失之晚饭间，颇自嗤俗吏。无心计象马，且喜蜀道易。
大蓬山次前韵
作者：陈奉兹
朝代：清

人声寒在涧，云气落当岑。明日定山雪，一家惟石阴。疲嘶从吏马，饥坐晚林禽。闻道棉收薄，无衣卒岁心。
峡内
作者：陈奉兹
朝代：清

落石猿猜舟，冥冥峡向夕。月依断崖高，天曳寒水窄。脩蜕挂虚景，蛰雷殷峻隙。太阴无错霅，皇古已劳划。但觉相高竞，岂知入幽坼。白帝迷所居，神女牵蹙迫。忽然烧绝壁，惨淡屯云赤。人火径不通，落霞嶂已隔。吁嗟何物为，作此奇异迹。夜梦屡惊泣，举家畏途客。
康观察于睢宁风虎山建周忠武将军祠二十韵
作者：陈奉兹
朝代：清

胜国亡无待，将军死即休。乾坤空百战，河岳独千秋。入伍知兵法，观时料王忧。长蛟除岂尽，细柳备何由。南八无完指，严颜有断头。臣心犹一木，世事已浮沤。共命鸾皇奋，全躯狗彘偷。降笺争纳贼，厉鬼不忘仇。妻氏传蒙古，家山著锦州。本兼捐马革，遑复记狐丘。荡水岳祠旧，解梁关祀修。招魂有凡例，数典尚旁搜。风虎标新境，乡人说故侯。须眉存画轴，骨肉谱方陬。此地知深恋，陪京不远求。高皇有陵寝，先世且田畴。立庙逢观察，为文表僻幽。河云承大树，睢水荐寒流。孤冢犹存代，仙踪或遇留。歌诗将侑享，应识往来游。
江上回望香炉峰
作者：陈奉兹
朝代：清

匡庐转迢递，香炉秀孤峰。色立寒气正，情留去人浓。东林初识面，上流若为容。始知孟襄阳，表此开奇胸。江豚动浮日，渚凫会晚风。落木楚塞阔，棹歌巴船逢。家室幸得将，桑梓犹怀恭。草堂恋宦辙，况有篮舆踪。登舻眺既切，陟岸眷弥重。苍然水烟渺，曾是归云封。
百丈关
作者：陈奉兹
朝代：清

东南一尉属兵曹，洞达重门树色高。天拥群峰开棨戟，日临寒水偃弓刀。山中蜀铁输船满，市上秦声得酒豪。骑马从容揽形胜，千年戍柝亦须操。
立春见怀
作者：陈奉兹
朝代：清
体裁：五言律诗

著书尤究史，集古并工诗。学尽通儒伏，名非一技垂。得交嗟巳老，数见喜无辞。小别流年换，春风复在兹。
莫愁湖联
作者：陈奉兹
朝代：清
体裁：联

此地曾传汤沐邑；何人错认郁金堂。
过相岭
作者：陈奉兹
朝代：清

相岭行多异见闻，朝来新霁昨雰雰。素辉细裹千林冻，赤气微含百变云。旬日返归夸列子，残年高卧忆匡君。阴山老马余知道，会逐骅骝立战勋。
郭有道墓碣
作者：陈奉兹
朝代：清

后死中郎愧，平生孟博哀。人师真不忝，名士得无灾。寥景冥汾雁，清风出汉槐。峥嵘标片碣，应后介山颓。
里塘寓舍
作者：陈奉兹
朝代：清

尽堪晚起无人处，苦迫衰年少睡时。晴散雪花看渐密，夏生春草意犹迟。残编熟尽还相对，蛮语通多总入诗。万里淹留问心迹，梦回地下老亲知。
青县晚泊
作者：陈奉兹
朝代：清

澄波滋落晖，潞水引早秋。近舍光欲敛，远墟照未收。瞻林会归翼，吾亦泊其舟。软莎如壁毯，居人分坐俦。老翁弄其孙，嬉笑时抱头。水边委剉草，同伺驴与牛。月出凉风来，长禾动悠悠。城郭去京远，不识见吏愁。
蚕神庙联
作者：陈奎垣
朝代：清
体裁：联

桑柘遍成阴，一月辛勤争献茧；经纶堪济世，千秋政治仰垂裳。
点绛唇
作者：陈契
朝代：清

春色撩人，闷来闲步苍苔径。花阴踏尽。倦向阑干凭。试看雕梁，紫燕时相并。教人恨。飞花成阵。又惹芳心困。
菩萨蛮
作者：陈契
朝代：清

今生浪拟来生约。从今悔却从前错。腰带细如丝。思君知不知。五更风又雨。两地侬和汝。着意待新欢。莫如侬一般。
菩萨蛮
作者：陈契
朝代：清

兰膏收拾芙蓉匣。杏腮红雨春纤雪。羞绾合欢裳。偎郎抱玉匡。香微烟穗灭。漏促琼签彻。残梦正迷离。寒鸡背月啼。
菩萨蛮·山居。回文
作者：陈契
朝代：清

乱流溪树烟横岸。岸横烟树溪流乱。桥断接遥峰。峰遥接断桥。焙茶山雨细。细雨山茶焙。秋到等闲鸥。鸥闲等到秋。
云顶关
作者：陈奕禧
朝代：清

云顶关头路，丛篁绕翠微。蹴花双燕下，带雨一僧归。吟兴消长昼，春寒上裌衣。朋俦尽何在，行处颇忘机。
卢舜徒太守送余至天津留别
作者：陈奕禧
朝代：清

谁信黔西去，相随泛海云。明知终欲别，只为惜难分。老泪不空洒，此情倾向君。桃花潭水意，岂独古人闻。